תרגום שיר השירים / פרק ב					        1
· Targum text is from Haketer, with a handful of corrections.
· Mikra is interspersed, in Times new roman with grey background. 
(The color reflects the speaker in the text, not how the Targum reads.)
· When the Targum introduces a speaker, the words are bolded. 
· Words corresponding to the base text are in Calibri Light. 
· Words that correspond but are non-literal are in bolded Calibri Light (only from 5:8 for now)
· Quotations from other pesukim are in italicised (very inconsistently)
· Sections very extraneous to the text are in David (1:1, 5:14)


פרק א
[א]  שִׁ֥יר הַשִּׁירִ֖ים אֲשֶׁ֥ר לִשְׁלֹמֹֽה שִׁירִין וְתֻשׁבְּחָן דַּאֲמַר שְׁלֹמֹה נְבִיָא מַלכָּא דְיִשׂרָאֵל בְּרוּחַ קוּדשָׁא קֳדָם רִיבּוֹן כָּל עָלְמָא ה' 
עֲשַׂרתֵּי שִׁירָתָא אִתאֲמַרוּ בְעָלְמָא וְהָדָא שִׁירְתָא מְשֻׁבְּחָא מִן כּוּלְהוֹן שִׁירְתָא קַדמֵיתָא אֲמַר אָדָם בִּזמָן דְּאִשׁתְּבֵיק לֵיהּ חוֹבְתֵיהּ וַאֲתָא יוֹמָא דְשַׁבְּתָא וְאַגֵּין עֲלוֹהִי פְּתַח פּוּמֵיהּ וַאֲמַר מִזמוֹר שִׁיר לְיוֹמָא דְשַׁבְּתָא שִׁירְתָא תִניֵתָא אֲמַר מֹשֶׁה עִם בְּנֵי יִשׂרָאֵל בִּזמָן דְּבַזַע לְהוֹן מָרֵי שְׁמַיָא יָת יַמָא דְסוּף פְּתַחוּ כּוּלְהוֹן פּוּמְהוֹן כַּחדָּא וַאֲמַרוּ שִׁירְתָא דְּהַכֵין כְּתִיב אָז יָשִׁיר מֹשֶׁה וּבנֵי יִשׂרָאֵל שִׁירְתָא תְלִיתֵיתָא אֲמַרוּ בְנֵי יִשׂרָאֵל בִּזמָן דְּאִתיְהֵיבַת לְהוֹן בֵּירָא דְמַיָא דְּהַכֵין כְּתִיב בְּכֵין שַׁבַּח מֹשֶׁה וּבנֵי יִשׂרָאֵל יָת תּוּשׁבַּחתָּא שִׁירְתָא רְבִיעֵיתָא אֲמַר מֹשֶׁה כַּד אֲתָא זִמנֵיהּ לְמִפְּטַר מִן עָלְמָא וְאוֹכַח בַּהּ יָת עַמָא בֵית יִשׂרָאֵל דְּהַכֵין כְּתִיב אַצִיתוּ שְׁמַיָא וַאֲמַלֵיל שִׁירְתָא חֲמִישֵׁיתָא אֲמַר יְהוֹשֻׁעַ בַּר נוּן כַּד אֲגִיחַ קְרָבָא בְגִבעוֹן וְקָמוּ לֵיהּ שִׁמשָׁא וְסֵיהֲרָא תְּלָתִין וְשֵׁית שָׁעָן וּפסַקוּ מִלְמֵימַר שִׁירְתָא פְּתַח פּוּמֵיהּ וַאֲמַר שִׁירְתָא דְּהַכֵין כְּתִיב בְּכֵין שַׁבַּח יְהוֹשֻׁעַ קֳדָם ה' שִׁירְתָא שְׁתִיתֵיתָא אֲמַר בָּרָק וּדבוֹרָה בְּיוֹמָא דִמסַר ה' יָת סִיסְרָא וְיָת מַשׁרְיָתֵיהּ בְּיַד בְּנֵי יִשׂרָאֵל דְּהַכֵין כְּתִיב וְשַׁבְּחַת דְּבוֹרָה וּבָרָק בַּר אֲבִינוֹעַם שִׁירְתָא שְׁבִיעֵיתָא אֲמַרַת חַנָה בִּזמָן דְּאִתיְהֵיב לַהּ בַּר מִן קֳדָם ה' דְּהַכֵין כְּתִיב וְצַלִיאַת חַנָה בְּרוּחַ נְבוּאָה שִׁירְתָא תְמִינֵיתָא אֲמַר דָּוִד מַלכָּא דְיִשׂרָאֵל עַל כָּל נִיסָא דַעֲבַד לֵיהּ ה' פְּתַח פּוּמֵיהּ וַאֲמַר שִׁירָה דְּהַכֵין כְּתִיב וְשַׁבַּח דָּוִיד בִּנבוּאָה קֳדָם ה' שִׁירְתָא תְשִׁיעֵיתָא אֲמַר שְׁלֹמֹה מַלכָּא דְיִשׂרָאֵל בְּרוּחַ קוּדשָׁא קֳדָם רִיבּוֹן כָּל עָלְמָא ה' שִׁירְתָא עֲשִׂירֵיתָא עֲתִידִין לְמֵימַר בְּנֵי יִשׂרָאֵל בְּעִדָּן דְּיִפְּקוּן מִן גָּלְוָתְהוֹן דְּהַכֵין כְּתִיב וּמפָרַשׁ עַל יְדֵי יְשַׁעיָה שִׁירָה הָדֵין יְהֵי לְכוֹן לְחֶדוָא כְּלֵילָא יִתקַדַּשׁ חַגָּא דְפִסחָא וְחֶדוַת לִבָּא בְּעַמָא דְאָזְלִין לְאִתַּחזָאָה קֳדָם ה' תְּלָת זִמנִין בְּשַׁתָּא בְּמִינֵי זְמָר וְקָל טַבלָא לְמֵיעַל לְטוּרָא דַייָ לְמִפלַח קֳדָם תַּקִיפָא דְיִשׂרָאֵל: 
[ב] אֲמַר שְׁלֹמֹה נְבִיָא יִשָּׁקֵ֙נִי֙ מִנְּשִׁיק֣וֹת פִּ֔יהוּ בְּרִיך שְׁמֵיהּ דַּייָ דִּיהַב לַן אוֹרָיתָא עַל יְדוֹי דְּמֹשֶׁה סָפְרָא רַבָּא כְּתִיבָא עַל תְּרֵין לוּחֵי אַבנָא וְשִׁתָּה סִדרֵי מִשׁנָה וְתַלמוּדָא בְּגִרסָא וַהֲוָה מִתמַלַל עִמַן אַפִּין בְּאַפִּין כִּגבַר דְּנָשֵׁיק לְחַברֵיהּ כִּֽי־טוֹבִ֥ים דֹּדֶ֖יךָ מִיָּֽיִן מִן סְגִיאוּת חִיבְּתָא דְּחַבֵּיב לַן יַתִּיר מִן שִׁבעִין אוּמַיָא: [ג] לְרֵ֙יחַ֙ שְׁמָנֶ֣יךָ טוֹבִ֔ים לְקָל נִיסָך וּגבוּרְתָך דַּעֲבַדתּ לְעַמָך בֵּית יִשׂרָאֵל זָעוּ כָל עַמְמַיָא דִשׁמַעוּ יָת שֵׁימַע גְּבוּרְתָך וְאָתְוָתָך טָבַיָא שֶׁ֖מֶן תּוּרַ֣ק שְׁמֶ֑ךָ וּשׁמָך קַדִּישָׁא אִשׁתְּמַע בְּכָל עָלְמָא דְּהוּא בְחִיר מִמְשַׁח רְבוּתָא דְּהוּא מִתרַבַּא עַל רֵישֵׁי מַלכִין וְכָהֲנִין עַל־כֵּ֖ן עֲלָמ֥וֹת אֲהֵבֽוּךָ וּבגֵין כֵּין רְחִימוּ צַדִּיקַיָא לִמהָך בָּתַר אוֹרַח טוּבָך בְּדִיל דְּיַחסְנוּן עָלְמָא הָדֵין וְעָלְמָא דְאָתֵי: 
[ד] כַּד נְפַקוּ עַמָא בֵית יִשׂרָאֵל מִמִצרַיִם הֲוָת מִידַּבְּרָא שְׁכִינַת מָרֵי עָלְמָא קֳדָמֵיהוֹן בְּעַמוּדָא דַעֲנָנָא בִּימָמָא וּבעַמוּדָא דְאִישָׁתָא בְּלֵיליָא אֲמַרוּ צַדִּיקֵי הַהוּא דָרָא קֳדָם רִבּוֹן כָּל עָלְמָא מָשְׁכֵ֖נִי אַחֲרֶ֣יךָ נָּר֑וּצָה נְגֵידנָא בָתְרָך וּנהֵי רָהֲטִין בָּתַר אוֹרַח טוּבָך הֱבִיאַ֨נִי הַמֶּ֜לֶךְ חֲדָרָ֗יו וְקָרֵיב יָתַן לְשִׁפּוֹלֵי טוּרָא דְסִינַי וְהַב לַן יָת אוֹרָיתָך מִן בֵּית גִּנזָך דִּרקִיעָא נָגִ֤ילָה וְנִשְׂמְחָה֙ בָּ֔ךְ וְנִחדֵּי וְנִבדַח בְּעֶשׂרִין וְתַרתֵּין אָתִין דְּמִתכַּתבָא בְהוֹן נַזְכִּ֤ירָה דֹדֶ֙יךָ֙ מִיַּ֔יִן מֵישָׁרִ֖ים אֲהֵבֽוּךָ וּנהֵי דְכִירִין יָתְהוֹן וּנרַחֵים יָת אֱלָהוּתָך וּנהֵי מִתרַחֲקִין מִבָּתַר טָעֲוָת עַמְמַיָא וְכָל צַדִּיקַיָא דְעָבְדִין דְּתָקֵין קֳדָמָך יְהוֹן דָּחֲלִין מִנָך וְרָחֲמִין יָת פִּקוֹדָך: פ
[ה][footnoteRef:1] כַּד עֲבַדוּ עַמָא בֵית יִשׂרָאֵל יָת עִגלָא שְׁחוֹרָ֤ה אֲנִי֙ וְֽנָאוָ֔ה בְּנ֖וֹת יְרוּשָׁלִָ֑ם אִתקְדַרוּ אַפֵּיהוֹן כְּאָהֳלֵ֣י קֵדָ֔ר כִּבנֵי כוּשׁ דְּשָׁרְיָן בְּמַשׁכְּנֵי קֵדָר כִּירִיע֖וֹת שְׁלֹמֹֽה וְכַד תָּבוּ בִתיוּבתָּא וְאִשׁתְּבֵיק לְהוֹן סְגָא זִיו יְקָרָא דְאַפֵּיהוֹן כְּמַלאֲכַיָא וְעַל דַּעֲבַדוּ יְרִיעָתָא לְמַשׁכְּנָא וּשׁרָת בֵּינֵיהוֹן שְׁכִינְתָא דַייָ וּמֹשֶׁה רִבְּהוֹן סְלִיק לִרקִיעָא וִיהַב שְׁלָמָא בֵּינֵיהוֹן וּבֵין מַלכָּא[footnoteRef:2]: [ו] אֲמַרַת כְּנִישׁתָּא דְיִשׂרָאֵל כָּל קֳבֵיל עַמְמַיָא אַל־תִּרְא֙וּנִי֙ שֶׁאֲנִ֣י שְׁחַרְחֹ֔רֶת לָא תְבַזוֹן יָתִי עַל דַּאֲנָא קְדִירְתָא מִנְכוֹן שֶׁשְּׁזָפַ֖תְנִי הַשָּׁ֑מֶשׁ עַל דַּעֲבַדִית כְּעוּבָדֵיכוֹן וּסגֵידִית לְשִׁמשָׁא וּלסֵיהֲרָא בְּנֵ֧י אִמִּ֣י נִֽחֲרוּ־בִ֗י דִּנבִיאֵי שִׁקרָא אִנוּן גְּרַמוּ לְאִסתַּקָפָא תְקוֹף רוּגזָא דַייָ עֲלַי שָׂמֻ֙נִי֙ נֹטֵרָ֣ה אֶת־הַכְּרָמִ֔ים וְאַלְפוּנִי לְמִפלַח לְטָעֲוָתְהוֹן וּלהַלָכָא בְנִמוֹסֵיהוֹן כַּרְמִ֥י שֶׁלִּ֖י לֹ֥א נָטָֽרְתִּי וּלמָרֵי עָלְמָא דְהוּא אֱלָהִי לָא פְלַחִית וְלָא אֲזַלִית בְּנִמוֹסוֹהִי וְלָא נְטַרִית יָת פִּקוֹדֵיהּ וְיָת אוֹרָיתֵיהּ:  [1:  כל הפסוק הקדמה, וכנסת ישראל מתחילה לדבר בפסוק הבאה.]  [2:  מלכא– אפשר שהוא תרגום כפול ל׳שלמה׳ עם שלום לעיל.] 

[ז] כַּד מְטָא זִמנֵיהּ דְּמֹשֶׁה לְמִפְּטַר מִן עָלְמָא אֲמַר קֳדָם ה' גְּלֵי קֳדָמָך דְּעַמָא הָדֵין עֲתִידִין לִמחָב וּלהַלָכָא בְגָלוּתָא כְּעַן הַגִּ֣ידָה לִּ֗י שֶׁ֤אָֽהֲבָה֙ נַפְשִׁ֔י[footnoteRef:3] חַוִי קֳדָמַי אֵיכָ֣ה תִרְעֶ֔ה אֵיכְדֵין יִתפַּרנְסוּן אֵיכָ֖ה תַּרְבִּ֣יץ בַּֽצָּהֳרָ֑יִם וְאֵיכְדֵין יִשׁרוֹן בֵּינֵי עַמְמַיָא דְּקָשׁיָן גְּזֵירָתְהוֹן כְּחֻמתָּא וּכשִׁרבֵי שִׁמשָׁא דְטֵיהֲרֵי בִתקוּפַת תַּמוּז שַׁלָּמָ֤ה אֶֽהְיֶה֙ כְּעֹ֣טְיָ֔ה עַ֖ל עֶדְרֵ֥י חֲבֵרֶֽיךָ וּלמָא דֵין יְהוֹן מִטַלטְלִין בֵּינֵי עֶדרֵי בְנֵי עֵשָׂו וְיִשׁמָעֵאל דְּמִשׁתַּתּפִין לָך טָעֲוָתְהוֹן לְחַברַיָא: [ח]  אֲמַר קוּדשָׁא בְרִיך הוּא לְמֹשֶׁה נְבִיָא אִם־לֹ֤א תֵֽדְעִי֙ לָ֔ךְ אִיבַּעיָא לָך לְמִחזֵי בְגָלוּתָא הַיָּפָ֖ה בַּנָּשִׁ֑ים כְּנִשׁתָּא דְיִשׂרָאֵל מְתִילָא לְרָביָא שַׁפִּירְתָא תִשׁפֵּי יְהֵי רְחִים לַהּ צְֽאִי־לָ֞ךְ בְּעִקְבֵ֣י הַצֹּ֗אן כַּד תְּהֵי מְהַלְכָא בְאוֹרחָן דְּצַדִּיקַיָא וּרְעִי֙ אֶת־גְּדִיֹּתַ֔יִךְ עַ֖ל מִשְׁכְּנ֥וֹת הָרֹעִֽים וּתהֵי מְסַדְּרָא צְלוֹתַהָא עַל פּוֹם כּבַּרזִילַהָא[footnoteRef:4] וּמדַבְּרֵי דָרַהָא וּתהֵי מְאַלְפָא לִבנַהָא דִמתִילִין לִגדָיֵי דְעִזִין לִמהָך לְבֵי כְנֵישָׁתָא וּלבֵי מִדרַשָׁא וּבֵי הִיא זָכְוָותָא יְהוֹן מִתפַּרנְסִין בְּגָלוּתָא עַד זְמָן דְּאֶשׁלַח לְהוֹן מַלכָּא מְשִׁיחָא וִיהֵי מְדַבַּר יָתְהוֹן בִּניָח עַל מִשׁכְּנֵיהוֹן הוּא בֵית מַקדְּשָׁא דְבָנַן לְהוֹן דָּוִיד וּשׁלֹמֹה רָעֲוָאתָא דְיִשׂרָאֵל: פ [3:  התרגום כנראה מדלג על מילים אלו, אולי דרך כבוד.]  [4:  רועה צעיר (CAL) בניגוד לרועים בסוף התרגום.] 

[ט] לְסֻֽסָתִי֙ בְּרִכְבֵ֣י פַרְעֹ֔ה דִּמִּיתִ֖יךְ כַּד נְפַקוּ בֵית יִשׂרָאֵל מִמִצרַיִם רְדַפוּ פַרעֹה וּמַשׁרְיָתֵיהּ בָּתְרֵיהוֹן בְּסוּסָוָן וּבפָרָשִׁין וַהֲוָת אוֹרחָא סְגִירָא לְהוֹן מִן אַרבַּע סִטרֵיהוֹן מִן יַמִינָא וּשׂמָלָא הֲווֹ מַדבְּרַיָא דְמַליָאן חִיוָוָן קָלַן וּמִבָּתְרֵיהוֹן הֲוָה פַרעֹה רַשִׁיעָא וּמַשׁרְיָתֵיהּ וּמִן קֳדָמֵיהוֹן הֲוָה יַמָא דְסוּף. מָא עֲבַד קוּדשָׁא בְרִיך הוּא, אִתגְּלִי בְכוֹחַ גְּבוּרְתֵיהּ עַל יַמָא וְנַגֵּיב יָת יַמָא, וְיָת טִינָא לָא נַגֵּיב, אֲמַרוּ רַשִׁיעַיָא וְעַרבָּאִין נֻכרָאִין דְּבֵינֵיהוֹן יָת יַמָא יָכֵיל לְנַגָּבָא וְיָת טִינָא לָא יָכֵיל לְנַגָּבָא? בֵּי הִיא שָׁעֲתָא תְּקֵיף רוּגזָא דַייָ עֲלֵיהוֹן וּבעָא לְשַׁנָקוּתְהוֹן בְּמוֹהִי דְיַמָא הָא כְמָא דְאִישׁתַּנַקוּ פַרעֹה וְסוּסָוָתֵיהּ רְתִכּוֹהִי וּפָרָשׁוֹהִי אִילוּלֵי מֹשֶׁה נְבִיָא דִּפרַס יְדוֹהִי בִצלוֹ קֳדָם ה' וַאֲתֵיב רוּגזָא דַייָ מִנְהוֹן וּפתַח הוּא וְצַדִּיקֵי דָרָא יָת פּוּמְהוֹן וַאֲמַרוּ שִׁירָתָא וַעֲבַרוּ בְגוֹ יַמָא בְיַבֶּשׁתָּא רַעְיָתִֽי בְּגֵין זָכְוָתָא דְאַברָהָם יִצחָק וְיַעֲקֹב רְחִימַיָא דַייָ: 
[י] כַּד נְפַקוּ בֵית יִשׂרָאֵל לְמַדבְּרָא אֲמַר ה' לְמֹשֶׁה נָאו֤וּ כַּמָה יָאֵי עַמָא הָדֵין לְחָיַ֙יִךְ֙ בַּתֹּרִ֔ים לְאִתיְהָבָא לְהוֹן פִּתגָמֵי אוֹרָיתָא וִיהוֹן כִּזמָמִין בְּלִיסָתְהוֹן דְּלָא יִעדּוֹן מִן אוֹרחָא טָבָא הֵיכְמָא דְלָא עָדֵי סוּסיָא דִּזמָמָא בְּלִיסתֵיהּ צַוָּארֵ֖ךְ בַּחֲרוּזִֽים וְכַמָא יָאֵי קְדָלְהוֹן לְסוֹבָרָא נִיר פִּקוֹדַי וִיהֵי עִלָוֵיהוֹן כְּנִירָא עַל קְדָל תּוֹרָא דְּהוּא חָרֵישׁ בְּחַקלָא וּמפַרנֵיס יָתֵיהּ וְיָת מָרֵיהּ: [יא] בְּכֵין אִתאֲמַר לְמֹשֶׁה תּוֹרֵ֤י זָהָב֙ נַֽעֲשֶׂה־לָּ֔ךְ סַק לִרקִיעָא וְאֶתֵּין לָך יָת תְּרֵין לוּחֵי אַבנִין חֲצִיבִין מִסַפִּיר כּוּרסֵי יְקָרִי בְּהִיקָן כִּדהַב טָב מְסֻדְּרָן בְּשִׁיטִין כְּתִיבִין בְּאֶצבְּעִי גְּלִיף בְּהוֹן עֲשַׂרתֵּי דִּבֵּירָא זְקִיקִין עִ֖ם נְקֻדּ֥וֹת הַכָּֽסֶף יַתִּיר מִן כְּסַף דִּמזֻקַק שְׁבַע זִמנִין שִׁבעָא, דִּסכוֹם עִניָנִין דְּמִתפָּרְשִׁין בְּהוֹן אַרבְּעִין וּתשַׁע אַפִּין וְאַיתִינוּן עַל יְדָך לְעַמָא בֵית יִשׂרָאֵל: [יב] עַד־שֶׁ֤הַמֶּ֙לֶךְ֙ בִּמְסִבּיי֔וֹ וְעַד דַּהֲוָה מֹשֶׁה רִבְּהוֹן בִּרקִיעָא לְקַבָּלָא יָת תְּרֵין לוּחֵי אַבנַיָא וְאוֹרָיתָא וְיָת תַּפקֵידתָּא נִרְדִּ֖י נָתַ֥ן רֵיחֽוֹ קָמוּ רַשִׁיעֵי הַהוּא דָרָא וְעַרבּוֹבִין דְּבֵינֵיהוֹן וַעֲבַדוּ עֵיגַל דִּדהַב וְאַסרִיוּ עוֹבָדֵיהוֹן וּנפַק לְהוֹן שׁוּם בִּישׁ בְּעָלְמָא דְּמִן קִדמַת דְּנָא הֲוָה רֵיחֲהוֹן נָדֵיף בְּכָל עָלְמָא וּבָתַר כֵּין סְרִיאוּ כְנִרדָּא דְּרֵיחֵיהּ בִּישׁ לַחדָּא וּנחַת מַכתָּשׁ סְגִירוּ עַל בִּסרְהוֹן: [יג] בֵּיהּ זִמנָא אֲמַר ה' לְמֹשֶׁה אִיזֵיל חוֹת אֲרוּם חַבִּילוּ עַמָא, פְּסַק מִנִי וַאֲשֵׁיצֵינוּן בְּכֵין תָּב מֹשֶׁה וּבעָא רַחֲמִין מִן קֳדָם ה' צְר֨וֹר הַמֹּ֤ר ׀ וּדכִיר ה' לְהוֹן עֲקִידַת יִצחָק דְּכַפתֵיהּ אֲבוּהִי בְטוּר מוֹרִיָה עַל מַדבְּחָא דּוֹדִי֙ לִ֔י וְתָב ה' מֵרוּגזֵיהּ בֵּ֥ין שָׁדַ֖י יָלִֽין וְאַשׁרִי שְׁכִינְתֵיהּ בֵּינֵיהוֹן כְּמִלְקַדמִין: [יד] הָא בְכֵין נְחַת מֹשֶׁה מִן טוּרָא לוּחֵי אַבנִין בִּידֵיהּ וּבגֵין חוֹבֵי יִשׂרָאֵל אִתיַקַרוּ יְדוֹהִי וּנפַלוּ וְאִתְּבַרוּ בְּכֵין אֲזַל מֹשֶׁה וְשָׁף יָת עִגלָא וּבַדַּר יָת עַפרֵיהּ לְנַחלָא וְאַשׁקִי יָת בְּנֵי יִשׂרָאֵל וּתרֵין וּקטַל יָת כָּל מָא דְאִתחַיַב קְטוֹל וּסלֵיק זִמנָא תִניָאנָא לִרקִיעָא אֶשְׁכֹּ֨ל הַכֹּ֤פֶר ׀ וְצַלִי קֳדָם ה' וְכַפַּר עַל בְּנֵי יִשׂרָאֵל בְּכֵין אִתפַּקַד לְמַעֲבַד מַשׁכְּנָא וַאֲרוֹנָא. דּוֹדִי֙ לִ֔י בֵּי הִיא שָׁעֲתָא אוֹחִי מֹשֶׁה וַעֲבַד יָת מַשׁכְּנָא וְיָת כָּל מָנוֹהִי וְיָת אֲרוֹנָא וְשַׁוִי בַאֲרוֹנָא יָת תְּרֵין לוּחַיָא אוּחרָנִין וּמַנִי יָת בְּנֵי אַהֲרֹן כָּהֲנַיָא לְמִקרַב קוּרבָּנָא עַל מַדבְּחָא וּלנַסָכָא יָת חַמרָא עַל קוּרבָּנָא. בְּכַרְמֵ֖י עֵ֥ין גֶּֽדִי וּמנַיִין הֲוָה לְהוֹן חַמרָא לְנַסָכָא? הֲלָא אִינוּן בְּמַדבְּרָא לָא אֲתַר כָּשַׁר לְבֵית זְרַע וְאַף לָא תֵינִין וְגוּפנִין וְרִמוֹנִין! אֵלָא הֲווֹ אָזְלִין לְכַרמֵי עֵין גֶּדִי וְנָסְבִין מִתַּמָן אֶתכָּלִין דְּעִנבִּין וְעָצְרִין מִנְהוֹן חֲמַר וּמנַסְכִין יָתֵיהּ עַל מַדבְּחָא רַבעוּת הִינָא לְאִמְרָא חַד: ס
[טו] כַּד עָבְדִין יִשׂרָאֵל רְעוּתָא דְמַלכְּהוֹן הוּא בְּמֵימְרֵיהּ מְשַׁבַּח יָתְהוֹן בְּפֵמַליָא דְמַלאֲכַיָא קַדִּישַׁיָא וַאֲמַר הִנָּ֤ךְ יָפָה֙ רַעְיָתִ֔י כַּמָא יָאֵי עוּבָדַיִך בְּרַתִּי חַבִּיבְתִי כְּנִשׁתָּא דְיִשׂרָאֵל בִּזמָן דְּאַנתּ עָבְדָא רְעוּתִי וַעֲסִיקָא בְפִתגָמֵי אוֹרָיתִי הִנָּ֥ךְ יָפָ֖ה עֵינַ֥יִךְ יוֹנִֽים וְכַמָה תָקְנִין עוֹבָדִיך וְעֵינַיִך כְּגוֹזָלִין בְּנֵי יוֹנְתָא דְמִתכַּשׁרִין לְאִתקָרָבָא עַל מַדבְּחָא: [טז] אֲתֵיבַת כְּנִשׁתָּא דְיִשׂרָאֵל קֳדָם רִיבּוֹן עָלְמָא וְכֵין אֲמַרַת הִנְּךָ֨ יָפֶ֤ה דוֹדִי֙ אַ֣ף נָעִ֔ים כַּמָה יָאֲיָה שְׁכִינַת קוּדשַׁך בְּעִידָּן דְּאַתּ שָׁרֵי בֵינַנָא וּמקַבֵּיל בְּרַעֲוָא צְלוֹתַנָא אַף־עַרְשֵׂ֖נוּ רַעֲנָנָֽה וּבעִדָּן דְּאַתּ מַשׁרֵי בְּפִריַאנָא חִיבְּתָא וּבנַאנָא סָגְיָן עִלָוֵי אַרעָא וַאֲנַחנָא פָיְשָׁן וְסָגְיָאן כְּאִילָן דִּנצִיב עַל עֵינָא דְמַיָא דִּי עוּפיֵהּ שַׁפִּיר וְאִנבֵּיהּ סַגִּי: 
[יז] אֲמַר שְׁלֹמֹה נְבִיָא קֹר֤וֹת בָּתֵּ֙ינוּ֙ אֲרָזִ֔ים כַּמָא יָאֵי בֵית מַקדְּשָׁא דַייָ דְּאִתבְּנִי עַל יְדוֹי מִן קֵיסֵי גוּלמִישׁ, אֲבָל יַתִּיר יְהֶא יָאֵי בֵית מַקדְּשָׁא דַעֲתִיד לְאִתבְּנָאָה בְיוֹמֵי מַלכָּא מְשִׁיחָא דְכָשָׁרוֹהִי יִהוְיָן מִן אַרזִין דְּגִנְתָא דְעֵדֶן רַהִיטֵ֖נוּ בְּרוֹתִֽים וְשֵׁירָתוֹהִי יִהוְיָן מִן בְּרַאתֵי וְשַׁאגֵי וְשׁוּרבִּינֵי:
פרק ב
[א]  אֲמַרַת כְּנִשׁתָּא דְיִשׂרָאֵל בְּעִידָּן דְּמָרֵי עָלְמָא מַשׁרֵי שְׁכִינְתֵיהּ בֵּינַאי אֲנִי֙ חֲבַצֶּ֣לֶת הַשָּׁר֔וֹן אֲנָא מְתִילָא לְנַרקֵּגֵּיס רַטִיב מִן גִּינְתָא דְעֵדֶן שׁוֹשַׁנַּ֖ת הָעֲמָקִֽים וְעוּבָדַי יָאֲיָן כְּוַרדָּא דִבמֵישַׁר גִּינְתָא דְעֵדֶן: [ב] כְּשֽׁוֹשַׁנָּה֙ בֵּ֣ין הַחוֹחִ֔ים וְאִי הֲוָה מְסַלֵיק שְׁכִינַת קוּדשֵׁיהּ מִינַאי אֲנָא מְתִילָא לְוַרדָּא דִמלַבלְבָא בֵינֵי סִלוַיָא דִּנעִיצָא עוּפַהָא וּבזִיעָן 
כֵּ֥ן רַעְיָתִ֖י בֵּ֥ין הַבָּנֽוֹת הֵיכְדֵין אֲנָא נְעִיצָא וּבזִיעָא מִגְּזֵירָן בִּישָׁן בְּגָלוּתָא וּפִילכֵּי עַמְמַיָא: [ג] כְּתַפּ֙וּחַ֙ בַּעֲצֵ֣י הַיַּ֔עַר הֵיכְמָה דְיָאֵי אֶתּרוֹגָא וּמשַׁבַּח בֵּינֵי אִילַנֵי סְרָק וְכוּלֵי עָלְמָא מוֹדְעִין יָתֵיהּ כֵּ֥ן דּוֹדִ֖י בֵּ֣ין הַבָּנִ֑ים כֵּין רִבּוֹן עָלְמָא יָאֵי וּמשַׁבַּח בֵּינֵי מַלאֲכַיָא. בְּצִלּוֹ֙ חִמַּ֣דְתִּי וְיָשַׁ֔בְתִּי בְּעִידָּן דְּאִתגְּלִי עַל טוּרָא דְסִינַי בִּזמָן דִּיהַב אוֹרָיתָא לְעַמֵיהּ בֵּי הִיא שָׁעֲתָא בִּטלַל שְׁכִינְתֵיהּ רַגַּגִית לְמִיתַּב וּפִרְי֖וֹ מָת֥וֹק לְחִכִּֽי וּפִתגָמֵי אוֹרָיתֵיהּ בְּסִימָן עַל מוֹרִיגִי וַאֲגַר פִּקוֹדַי נְטִירִין לְעָלְמָא דְאָתֵי: [ד] אֲמַרַת כְּנִשׁתָּא דְיִשׂרָאֵל הֱבִיאַ֙נִי֙ אֶל־בֵּ֣ית הַיָּ֔יִן אַעֵיל יָתִי לְבֵית מְתִיבַת מִדרַשָׁא דְסִינַי לְמֵילַף אוֹרָיתָא מִפּוֹם מֹשֶׁה סָפְרָא רַבָּא וְדִגְל֥וֹ עָלַ֖י אַהֲבָֽה וְטֵיקַס פִּקוֹדוֹהִי קַבֵּילִית עֲלַאי בְּחִיבְּתָא וַאֲמַרִית כָּל דִּיפַקֵיד ה' אַעֲבֵיד וְאֶשׁמַע: [ה] סַמְּכ֙וּנִי֙ בָּאֲשִׁישׁ֔וֹת וּבעִדָּן דִּשׁמַעִית יָת קָלֵיהּ דְּמִתמַלַל מִגּוֹ שַׁלהוֹבִית אִישָׁתָא זַעִית וּרתַעִית בָּתְרַאי מִן רִתּוּתָא בְּכֵין קְרֵיבִית לְוָת מֹשֶׁה וְאַהֲרֹן וַאֲמַרִית לְהוֹן קַבִּילוּ אֵי אַתּוּן יָת קָל פִּתגָמָא דְקוּדשָׁא בְרִיך הוּא מִגּוֹ אִישָׁתָא וְאַעִילוּ יָתִי לְבֵי מִדרַשָׁא וּסעוּדוּ יָתִי בְפִתגָמֵי אוֹרָיתָא דַּעֲלֵיהוֹן אִתבְּסֵיס עָלְמָא רַפְּד֖וּנִי בַּתַּפּוּחִ֑ים וְהַבוּ רְדִידִין עַל צַוְארִי מִפְּשַׁר מִלַיָא קַדִּישִׁין דִּמתִיקָן עַל מוֹרִיגִי כְּתַפּוּחֵי גִינְתָא דְעֵדֶן וַאֲנָא עֲסִיקָא בְהוֹן מָא אִם אֶתַּסֵי בְהוֹן כִּי־חוֹלַ֥ת אַהֲבָ֖ה אָֽנִי אֲרוּם מְרַעִית חִיבְּתָא אֲנָא: [ו] שְׂמֹאלוֹ֙ תַּ֣חַת לְרֹאשִׁ֔י כַּד הָוֵי עַמָא בֵית יִשׂרָאֵל אָזְלִין בְּמַדבְּרָא הֲווֹ עַנְנֵי יְקָרָא מְסַחֲרָן לְהוֹן אַרבְּעָה מֵאַרבַּע רוּחֵי עָלְמָא בְּגֵין דְּלָא יִשׁלוֹט בְּהוֹן עֵינָא בִישָׁא וְחַד מִן עִילָוֵיהוֹן בְּגֵין דְּלָא יִשׁלוֹט בְּהוֹן שַׁרבָּא וְשִׁמשָׁא וְאַף לָא מִטרָא וּבַרדָּא וְחַד מִלְרַע לְהוֹן דְּהוּא מְסוֹבַר יָתְהוֹן הֵיכְמָא דִמסוֹבַר תּוּרבְּיָנָא יָת יָנְקָא בְעִטפֵיהּ וְחַד הֲוָה רָהֵיט קֳדָמֵיהוֹן מַהלַך תְּלָתָה יוֹמִין לְמַכָּכָא טוּרַיָא וּלמִדלֵי מֵישְׁרָא וְקָטֵיל כָּל חִיוָיָן קָלַן וְעַקרַבִּין דִּי בְמַדבְּרָא וַהֲוָה אַלִילֵי לְהוֹן אֲתַר כָּשַׁר לִמבָּת וִימִינ֖וֹ תְּחַבְּקֵֽנִי בְּגֵין דַּהֲווֹ עֲסִיקִין בְּאוּלפַן אוֹרָיתָא דְּאִתיְהֵיבַת לְהוֹן בְּיַד יַמִינָא דַייָ: 
[ז] בָּתַר כֵּין אִתאֲמַר לְמֹשֶׁה בִנבוּאָה מִן קֳדָם ה' לְמִשׁלַח אִזגַדִּין לְאַלָלָא יָת אַרעָא דִכנַעַן וְכַד תָּבוּ מִלְאַלָלָא וְאַפִּיקוּ שׁוּם בִּישׁ עַל אַרעָא דְיִשׂרָאֵל וְאִתעַכַּבוּ אַרבְּעִין שְׁנִין בְּמַדבְּרָא פְּתַח פּוּמֵיהּ מֹשֶׁה רִבְּהוֹן וְכֵן אֲמַר הִשְׁבַּ֨עְתִּי אֶתְכֶ֜ם בְּנ֤וֹת יְרוּשָׁלִַם֙ אַשׁבֵּיעִית יָתְכוֹן כְּנִשׁתָּא דְיִשׂרָאֵל בִּצְבָא֔וֹת בַּייָ צְבָאוֹת א֖וֹ בְּאַיְל֣וֹת הַשָּׂדֶ֑ה וּבתַקִיפֵי אַרעָא דְיִשׂרָאֵל אִם־תָּעִ֧ירוּ ׀ וְֽאִם־תְּע֥וֹרֲר֛וּ אֶת־הָאַהֲבָ֖ה עַ֥ד שֶׁתֶּחְפָּֽץ דְּלָא תְזִידוּן לְמִיסַק לְאַרעָא דִכנַעַן עַד דִּיהֵי רַעֲוָא מִן קֳדָם ה' וִיסוּפוּן כָּל אֱנָשֵׁי קְרָבָא לִממָת מִגּוֹ מַשׁרְיָתָא הֵיכְמָא דְזָדַן אֲחֵיכוֹן בְּנֵי אֶפרַיִם דִּנפַקוּ קֳדָם תְּלָתִין שְׁנִין מִמִצרַיִם עַד דְּלָא מְטָא קִצָא וּנפַלוּ בְיַד פְּלִשׁתָּאֵי דְיָתְבִין בְּגַת וּקטַלוּ יָתְהוֹן אֱלָהֵין אוֹרִיכוּ עַד זְמָן אַרבְּעִין שְׁנִין וּבָתַר כֵּין יֵיעֲלוּן בְּנֵיכוֹן וְיַחסְנוּן יָתַהּ: ס
[ח] אֲמַר שְׁלֹמֹה מַלכָּא בְּעִידָּן דַּהֲווֹ פָלְחִין עַמָא בֵית יִשׂרָאֵל בְּמִצרַיִם ק֣וֹל דּוֹדִ֔י הִנֵּה־זֶ֖ה בָּ֑א סְלֵיקַת קְבִילַתהוֹן לִשׁמֵי מְרוֹמָא הָא מְדַלֵּג֙ עַל־הֶ֣הָרִ֔ים בְכֵין אִתגְּלִי יְקָרָא דַייָ לְמֹשֶׁה עַל טוּרָא דְחוֹרֵב וְשַׁדַּר יָתֵיהּ לְמִצרַיִם לְמִפרַק יָתְהוֹן וּלאַפָּקָא יָתְהוֹן מִגּוֹ דְחוֹק מַרוַת מִצרַיִם וּמטָא עַל קִיצָא בְּגֵין זָכְוָתָא דַאֲבָהָתְהוֹן דִּמתִילִין בְּטוּרַיָא מְקַפֵּ֖ץ עַל־הַגְּבָעֽוֹת וּשׁוַר עַל זְמָן שִׁעבּוּדָא מְאָה וְתִשׁעִין שְׁנִין עַל צַדקוּתָא דְאִימְהָתָן דִּמתִילִין לְגִבעָתָא: 
[ט] אֲמַרַת כְּנִשׁתָּא דְיִשׂרָאֵל דּוֹמֶ֤ה דוֹדִי֙ לִצְבִ֔י בִּזמָן דְּאִתגְּלִי יְקָרָא דַייָ בְּמִצרַיִם בְּלֵיליָא דְפִסחָא וּקטַל כָּל בּוּכרָא רְכִיב עַל חֲזִיזָא קַלִילָא וּרהַט כְּטַביָא א֖וֹ לְעֹ֣פֶר הָאַיָּלִ֑ים וּכאוּרזֵילָא דְאָזְלָא וְאַגֵּין עַל בָּתַּיָא דְאַנַן תַּמָן הִנֵּה־זֶ֤ה עוֹמֵד֙ אַחַ֣ר כָּתְלֵ֔נוּ וְאִתעַתַּד בָּתַר אָשְׁיָאתָא מַשְׁגִּ֙יחַ֙ מִן־הַֽחַלֹּנ֔וֹת וְאַשׁגַּח מִן כַּוַאתָא מֵצִ֖יץ מִן־הַחֲרַכִּֽים וְאִסתַּכַּל מִן חֲרַכַּיָא וַחֲזָא דְמָא דְנִיסכָּא דְפִסחָא וּדמָא דִגזֵירַת מִיהוּלתָּא דַחֲקִיק עַל תַּרעַנָא וְחָשׁ מִן שְׁמֵי מְרוֹמָא וְחָס וַחֲזָא לְעַמֵיהּ דְּאָכְלִין יָת נִכסַת חַגָּא טְוֵי נוּר עַל תְּמָכָה וְעֻלשִׁין וּפַטִיר וְחָס עֲלַן וְלָא יְהַב רְשׁוּתָא לְמַלאַך מְחַבַּל לְחַבַּל בַּן: [י] וּבעִדָּן צַפרָא עָנָ֥ה דוֹדִ֖י וְאָ֣מַר לִ֑י אֲתֵיב רָחֲמִי וַאֲמַר לִי ק֥וּמִי לָ֛ךְ רַעְיָתִ֥י יָפָתִ֖י קוּמִי לִיך כְּנִשׁתָּא דְיִשׂרָאֵל רְחִימְתִי מִלְקַדמִין וְשַׁפִּירַת עוֹבָדִין וּלְכִי־לָֽךְ אִיזִילִי נְפַקִי מִן שִׁעבּוּד מִצרָאֵי: [יא] כִּֽי־הִנֵּ֥ה הַסְּתָ֖ו עָבָ֑ר אֲרוּם הָא זְמָן שִׁעבּוּדָא דְּדָמֵי לְסִתוָא פְּסַק הַגֶּ֕שֶׁם חָלַ֖ף הָלַ֥ךְ לֽוֹ וּשׁנַיָא דַאֲמַרִית לְאַברָהָם בֵּינֵי פַלגַיָא אִתקְטַאעוּ וּמַרוַת מִצרָאֵי דִמתִיל לְמִטרָא טְרִיטָא חֲלִיף וַאֲזַל וְלָא תוֹסְפוּן לְמִחזֵיהוֹן עוֹד עַד עָלְמָא: [יב] הַנִּצָּנִים֙ נִרְא֣וּ בָאָ֔רֶץ וּמֹשֶׁה וְאַהֲרֹן דְּאִתמְתִילוּ לְלוֹלַבֵּי תָמָר אִיתַּחזוֹ לְמַעֲבַד נִסִין בְּאַרעָא דְמִצרַיִם עֵ֥ת הַזָּמִ֖יר הִגִּ֑יעַ וְעִדָּן קִיטוּף בִּכָּרַאי מְטָא וְק֥וֹל הַתּ֖וֹר נִשְׁמַ֥ע בְּאַרְצֵֽנוּ וְקָל רוּחָא דְקוּדשָׁא דְפוּרקָנָא דַאֲמַרִית לְאַברָהָם אֲבוּכוֹן כְּבָר שְׁמַעתּוּן מָה דַאֲמַרִית לֵיהּ וְאַף יָת עַמָא דְיִשׁתַּעבְּדוּן בְּהוֹן דָּאֵין אֲנָא וּבָתַר כֵּין יִפְּקוּן בְּקִניָנָא סַגִּי וּכעַן צְבֵיתִי לְמַעֲבַד מָא דְקַיֵימִית לֵיהּ בְּמֵימְרִי: [יג] הַתְּאֵנָה֙ חָנְטָ֣ה פַגֶּ֔יהָ כְּנִשׁתָּא דְיִשׂרָאֵל דִּמתִילָא לְבִכּוּרֵי תֵינִין פְּתַחַת פּוּמַהּ וַאֲמַרַת שִׁירְתָא עַל יַמָא דְסוּף וְהַגְּפָנִ֥ים ׀ סְמָדַ֖ר נָ֣תְנוּ רֵ֑יחַ וְאַף עוֹלֵימַיָא וְיָנְקַיָא שַׁבַּחוּ לְמָרֵי עָלְמָא כְלִישָׁנְהוֹן, ק֥וּמִי לָ֛כי לָ֛ךְ רַעְיָתִ֥י יָפָתִ֖י וּלְכִי־לָֽךְ וּמִן יָד אֲמַר לְהוֹן מָרֵי עָלְמָא קוּמִי לִיך כְּנִשׁתָּא דְיִשׂרָאֵל רְחִימְתִי וְשַׁפִּירְתִי קוּמִי וַאֲזִילִי לִיך מִיכָּא לְאַרעָא דְקַיֵימִית לַאֲבָהָתִיך: ס [יד] כַּד רְדַף פַּרעֹה רַשִׁיעָא בָתַר עַמָא בֵית יִשׂרָאֵל יוֹנָתִ֞י בְּחַגְוֵ֣י הַסֶּ֗לַע בְּסֵ֙תֶר֙ הַמַּדְרֵגָ֔ה הֲוָת מְתִילָא כְנִשׁתָּא דְיִשׂרָאֵל לְיוֹנְתָא דִסגִירָא בְחַגוֵי טִינָרָא וְחִויָא מְעִיק לַהּ מִגָּיו וְנַצָא מְעִיק לַהּ מִבַּרָא כְּדֵין הֲוָת כְּנִשׁתָּא דְיִשׂרָאֵל סְגִירְתָא מֵאַרבַּע סִטרֵי דְעָלַם דְּמִן קֳדָמֵיהוֹן יַמָא וּמִן בָּתְרֵיהוֹן רָדֵיף סָנְאָה וּמִן תְּרֵין סִטרֵיהוֹן מַדבְּרָא מַליָן חִיוָיָן קָלַן דְּנָכְתִין וְקָטְלִין בַּאֲרִיסֵיהוֹן יָת בְּנֵי אֱנָשָׁא, מִן יָד פְּתַחַת פּוּמַהּ בִּצלוֹ קֳדָם ה' וּנפַקַת בְּרָת קָלָא מִן שְׁמֵי מְרוֹמָא וַאֲמַרַת אַנתּ כְּנִשׁתָּא דְיִשׂרָאֵל דִּמתִילָא לְיוֹנְתָא דַכיָא וּמִטַמרָא בִסגוֹר חַגוֵי טִינָרָא וּבחֶביוֹנֵי דְרֵיגְתָא הַרְאִ֙ינִי֙ אֶת־מַרְאַ֔יִךְ אַחזִינִי יָת חִזוָנִיך וְיָת עוֹבָדִיך תָּקְנָן הַשְׁמִיעִ֖נִי אֶת־קוֹלֵ֑ךְ אַשׁמִיעִינִי יָת קָלִיך כִּֽי־קוֹלֵ֥ךְ עָרֵ֖ב וּמַרְאֵ֥יךְ נָאוֶֽה אֲרוּם קָלִיך מְעָרַב בִּצלוֹתָא בְּבֵית מַקדְּשָׁא[footnoteRef:5] וְחֶזוִיך שַׁפִּיר בְּעוֹבָדִין טָבִין: ס [טו] אֶֽחֱזוּ־לָ֙נוּ֙ שֻֽׁעָלִ֔ים בָּתַר דַּעֲבַרוּ יָת יַמָא אִתרָעַמוּ עַל מַיָא וַאֲתָא עֲלֵיהוֹן עֲמָלֵק רַשִׁיעָא דִּנטַר לְהוֹן דְּבָבוּ עַל עֵיסַק בְּכוֹרְתָא וּבִרכְתָא דִשׁקַל יַעֲקֹב אֲבוּנָא מִן עֵשָׂו וַאֲתָא לַאֲגָחָא קְרָבָא בְיִשׂרָאֵל עַל דִּבטִילוּ מִפִּתגָמֵי אוֹרָיתָא וַהֲוָה עֲמָלֵק רַשִׁיעָא גָּנֵיב מִתְּחוֹת גַּדפֵּי עֲנָנֵי יְקָרָא נַפשָׁתָא בְשִׁבטֵי דְדָן וּמקַטֵיל יָתְהוֹן עַל דַּהֲוָא בִידֵיהוֹן פִּיסלֵיהּ דְּמִיכָה שֻׁעָלִ֥ים קְטַנִּ֖ים מְחַבְּלִ֣ים כְּרָמִ֑ים וּכְרָמֵ֖ינוּ סְמָדַֽר בֵּי הִיא שָׁעֲתָא אִתחַיַיבוּ עַמָא בֵית יִשׂרָאֵל דִּמתִילָן לְכַרמָא לְאִתחַבָּלָא אִלוּלֵי צַדִּיקֵי דָרָא הַהוּא דִּמתִילָן לִבסַם טָב: [טז] בְּהַהִיא שָׁעֲתָא דּוֹדִ֥י לִי֙ וַאֲנִ֣י ל֔וֹ הֲדַרוּ בִתיוּבתָּא הָרֹעֶ֖ה וְאִתעַתַּד מֹשֶׁה נְבִיָיא וְצַלִי קֳדָם ה' וִיהוֹשֻׁעַ מְשׁוּמשָׁנֵיהּ אִזדָּרַז וּנפַק מִתְּחוֹת גַּדפֵּי עֲנָנֵי יְקָרָא בַּשּׁוֹשַׁנִּֽים וְעִמֵיהּ גִּבָּרֵי צַדִּיקֵי דָרָא דְּדָמִין בְּעוֹבָדֵיהוֹן לְוַרדָּא וַאֲגִיחוּ קְרָבָא בַעֲמָלֵק וּתבַרוּ יָתֵיהּ וְיָת עַמֵיהּ בְּשַׁמַתָּא דַייָ דְּקָטְלָא וְתָבְרָא לְפִתגָם דְּחָרֶב: [יז] עַ֤ד שֶׁיָּפ֙וּחַ֙ הַיּ֔וֹם וּבִזעֵירוּת יוֹמַיָא עֲבַדוּ בֵית יִשׂרָאֵל יָת עִגלָא דְּדַהבָּא וְנָ֖סוּ הַצְּלָלִ֑ים ואִסתַּלַקוּ עֲנָנֵי יְקָרָא דִמטַלְלִין עֲלֵיהוֹן וְאִשׁתְּאַרוּ מְפוּרסְמִין וְאִתרוֹקַנוּ יָת תִּיקוּן זֵינְהוֹן דַּחֲקִיק בֵּיהּ שְׁמָא רַבָּא מְפָרַשׁ בְּשִׁבעִין שְׁמָהָן וּבעָא ה' לְאוֹבָדָא יָתְהוֹן מִן עָלְמָא סֹב֩ דְּמֵה־לְךָ֨ דוֹדִ֜י לִצְבִ֗י א֛וֹ לְעֹ֥פֶר הָאַיָּלִ֖ים עַל־הָ֥רֵי בָֽתֶר אִלוּלֵי דְאִידְּכַר קֳדָמוֹי קְיָימָא דְקַיֵים בְּמֵימְרֵיהּ לְאַברָהָם לְיִצחָק וּליַעֲקֹב דַּהֲווֹ קַלִילִין בְּפוּלחָנֵיהּ כְּטַביָא וּכאֻרזֵילָא דְאַיָלָא וְתִקרוּבתָּא דְקָרֵיב אַברָהָם יָת יִצחָק בְּרֵיהּ בְּטוּר מוֹרִיָה וּמִן קַדמַת דְּנָא וְקָרֵיב תַּמָן יָת קוּרבָּנָא וּפַלֵיג יָתְהוֹן בִּשְׁוֵי: ס [5:  בית מקדשא. אולי תרגום כפול ל׳נוה׳.] 

פרק ג
[א]  עַל־מִשְׁכָּבִי֙ בַּלֵּיל֔וֹת וְכַד חֲזוֹ עַמָא בֵית יִשׂרָאֵל דְּאִסתַּלַקוּ עֲנָנֵי יְקָרָא מֵעִילָוֵיהוֹן וּכלִילָא דְקֻדשָׁא דְאִתיְהֵיב לְהוֹן בְּסִינַי אִתנְטֵיל מִנְהוֹן וְאִשׁתְּאַרוּ חַשִׁיכִין כְּלֵיליָא בִּקַּ֕שְׁתִּי אֵ֥ת שֶֽׁאָהֲבָ֖ה נַפְשִׁ֑י בִּקַּשְׁתִּ֖יו וְלֹ֥א מְצָאתִֽיו וּבעוֹ יָת כְּלִילָא דְקֻדשָׁא דְאִסתַּלַק מִנְהוֹן וְלָא אַשׁכְּחוּנֵיהּ: [ב] אָמְרִין בֵּית יִשׂרָאֵל אִלֵין לְאִלֵין אָק֨וּמָה נָּ֜א וַאֲסוֹבֲבָ֣ה נְקוּם וְנֵיזֵיל וְנַסחַר לְמַשׁכַּן זִמנָא דְפַרסֵיהּ מֹשֶׁה מִבַּרָא לְמַשׁרִיתָא וְנִתבַּע אוּלפָן מִן קֳדָם ה' וּשְׁכִינַת קוּדשָׁא דְאִסתַּלַקַת מִנַנָא בָעִ֗יר בַּשְּׁוָקִים֙ וּבָ֣רְחֹב֔וֹת אֲבַקְשָׁ֕ה אֵ֥ת שֶֽׁאָהֲבָ֖ה נַפְשִׁ֑י וְחַזַרוּ בְקִרוִין וּבִפלֵיטַאתָא וּבפִתוָן בִּקַּשְׁתִּ֖יו וְלֹ֥א מְצָאתִֽיו וְלָא אַשׁכַּחוּ: [ג] אֲמַרַת כְּנִשׁתָּא דְיִשׂרָאֵל מְצָא֙וּנִי֙ הַשֹּׁ֣מְרִ֔ים אַשׁכַּחוּ יָתִי מֹשֶׁה וְאַהֲרֹן וְלֵוָאֵי נָטְרֵי מַטְרַת מֵימְרָא דַייָ בְּמַשׁכַּן זִמנָא הַסֹּבֲבִ֖ים בָּעִ֑יר דְּמַסחֲרָן יָתֵיהּ חַזוּר חַזוּר אֵ֛ת שֶֽׁאָהֲבָ֥ה נַפְשִׁ֖י רְאִיתֶֽם וּשׁאֵילִית לְהוֹן עַל עֵיסַק שְׁכִינַת יְקָרָא דַייָ דְּאִסתַּלַקַת מִנֵיהּ. אֲתִיב מֹשֶׁה סָפְרָא רַבָּא דְיִשׂרָאֵל וְכֵין אֲמַר אֶסַק לִשׁמֵי מְרוֹמָא וַאֲצַלֵי קֳדָם ה' מָא אִם יְכַפַּר עַל חוֹבֵיכוֹן וְיַשׁרֵי שְׁכִינְתֵיהּ בֵּינֵיכוֹן כְּמִלְקַדמִין: [ד] כִּמְעַט֙ כִּזעֵיר צִיבחַד הֲוָה שֶׁעָבַ֣רְתִּי מֵהֶ֔ם עַ֣ד שֶׁמָּצָ֔אתִי אֵ֥ת שֶֽׁאָהֲבָ֖ה נַפְשִׁ֑י וְתָב ה' מֵרוּגזֵיהּ אֲחַזְתִּיו֙ וְלֹ֣א אַרְפֶּ֔נּוּ וּפַקֵיד לְמֹשֶׁה לְמַעֲבַד מַשׁכַּן זִמנָא וַאֲרוֹנָא וְאַשׁרֵי שְׁכִינְתֵיהּ בְּגַוֵיהּ וְיִשׂרָאֵל הֲווֹ מְקָרְבִין יָת קוּרבָּנְהוֹן עַד־שֶׁ֤הֲבֵיאתִיו֙ אֶל־בֵּ֣ית אִמִּ֔י וְאֶל־חֶ֖דֶר הוֹרָתִֽי וַעֲסִיקִין בְּפִתגָמֵי אוֹרָיתָא בְאִדְּרוֹן בֵּית מִדרַשָׁא דְמֹשֶׁה וּבִקטוּנָא דִיהוֹשֻׁעַ: 
[ה] כַּד שְׁמַעוּ שִׁבעַת עַמְמַיָא דִּבנֵי יִשׂרָאֵל עֲתִידִין לְמִחסַן יָת אֲרַעהוֹן קָמוּ כַחדָּא וְקָצִיצוּ יָת אִילָנַיָא וּסתִימוּ יָת מַבּוּעֵי מַיָא וְצַדִּיאוּ קִרוֵיהוֹן וַעֲרַקוּ. אֲמַר קוּדשָׁא בְרִיך הוּא לְמֹשֶׁה אֲנָא קַיֵימִית בְּמֵימְרִי לַאֲבָהָתְהוֹן דְּאִלֵין לַאֲעָלָא יָת בְּנֵיהוֹן לְאַחסָנָא אֲרַע עָבְדָא חֲלָב וּדבָשׁ וְהֵיכְדֵין אֲנָא מַעֵיל יָת בְּנֵיהוֹן לַאֲרַע צָדיָא וְרֵיקָניָא כְּעַן אֲנָא מְעַכֵּיב יָתְהוֹן אַרבְּעִין שְׁנִין בְּמַדבְּרָא וּתהֵי אוֹרָיתָא מִתעָרְבָא בְגוּפֵיהוֹן וְאִינוּן עַמְמִין רַשִׁיעִין יִבְנוֹן מָא דְאַצדִּיאוּ בְּכֵין אֲמַר מֹשֶׁה לְיִשׂרָאֵל הִשְׁבַּ֨עְתִּי אֶתְכֶ֜ם בְּנ֤וֹת יְרוּשָׁלִַם֙ אַשׁבֵּיעִית לְכוֹן כְּנִשׁתָּא דְיִשׂרָאֵל בִּצְבָא֔וֹת א֖וֹ בְּאַיְל֣וֹת הַשָּׂדֶ֑ה בַּייָ צְבָאוֹת וּבתַקִיפֵי אַרעָא דְיִשׂרָאֵל אִם־תָּעִ֧ירוּ ׀ וְֽאִם־תְּע֥וֹרֲר֛וּ אֶת־הָאַהֲבָ֖ה עַ֥ד שֶׁתֶּחְפָּֽץ דְּלָא תְזִידוּן לְמִסַק לַאֲרַע כְּנַעֲנָאֵי עַד מִשׁלַם אַרבְּעִין שְׁנִין וִיהֵי רַעֲוָא מִן קֳדָם ה' לְמִמסַר יָתְבֵי אַרעָא בִידֵיכוֹן וְתִעבְּרוּן יָת יַרדְּנָא וּתהֵי אַרעָא כְּבִישָׁא קֳדָמֵיכוֹן: ס
[ו]  כַּד סְלִיקוּ בֵית יִשׂרָאֵל מִן מַדבְּרָא וַעֲבַרוּ יָת יַרדְּנָא עִם יְהוֹשֻׁעַ אֲמַרוּ עַמֵי אַרעָא מִ֣י זֹ֗את עֹלָה֙ מִן־הַמִּדְבָּ֔ר מָא הִיא דָא אוּמָא בְחִירָא דְסָלְקָא מִן מַדבְּרָא כְּתִֽימֲר֖וֹת עָשָׁ֑ן מִתגַּמְרָא מִן קְטוֹרֶת בּוּסמִין מְקֻטֶּ֤רֶת מֹר֙ וּסעִידָא בְזָכוּתָא דְאַברָהָם דִּפלַח וְצַלִי קֳדָם ה' בְּטוּר מוֹרִיָה וּלְבוֹנָ֔ה וּמִתמָרְקָא מְשַׁח רְבוּתָא בְצִדקֵיהּ דְּיִצחָק דְּאִתעֲקַד בַּאֲתַר בֵּית מַקדְּשָׁא דְּאִתקְרִי טוּר דִּלבוֹנְתָא מִכֹּ֖ל אַבְקַ֥ת רוֹכֵֽל וּמִתעַבדִין לֵיהּ נִסִין בַּחֲסִידוּתֵיהּ דְּיַעֲקֹב דְּאִשׁתַּדַּל גּוּברָא עִמֵיהּ עַד מִיסַק קְרִיצְתָא וְאִתגַּבַּר מִנֵיהּ וְאִשׁתֵּיזַב הוּא וּתרֵי עֲשַׂר שִׁבטִין: 
[ז] כַּד בְּנָא מַלכָּא שְׁלֹמֹה יָת בֵּית מַקדְּשָׁא דַייָ בִּירוּשׁלֶם אֲמַר ה' בְּמֵימְרֵיהּ הִנֵּ֗ה מִטָּתוֹ֙ שֶׁלִּשְׁלֹמֹ֔ה כַּמָה יָאֵי בֵית מַקדְּשָׁא הָדֵין דְּאִתבְּנִי לִי עַל יְדוֹי דְּמַלכָּא שְׁלֹמֹה בַּר דָּוִד שִׁשִּׁ֥ים גִּבֹּרִ֖ים וְכַמָה יָאֲיָין כָּהֲנַיָא בְּעִדָּן דְּפָרְסִין יְדֵיהוֹן וְקָיְמִין עַל דּוּכָנְהוֹן וּמבָרְכִין לְעַמָא בֵית יִשׂרָאֵל בְּשִׁתִּין אָתִין דִּמסַרִית לְמֹשֶׁה רִבְּהוֹן סָבִ֣יב לָ֑הּ מִגִּבֹּרֵ֖י יִשְׂרָאֵֽל וְהַהִיא בִרכְתָא מְסַחֲרָא לְהוֹן כְּשׁוּר רָם וּתקִיפוּ בַהּ וּבַהּ מִתגַּבְּרִין וּמַצלְחִין כָּל גִּבָּרֵי יִשׂרָאֵל: [ח] כֻּלָּם֙ אֲחֻ֣זֵי חֶ֔רֶב וְכָהֲנַיָא וְלֵיוָאֵי וְכָל שִׁבטַיָא דְיִשׂרָאֵל כּוּלְהוֹן אֲחִידִין בְּפִתגָמֵי אוֹרָיתָא דִמתִילָן לְחַרבָּא מְלֻמְּדֵ֖י מִלְחָמָ֑ה וְשָׁקְלָן וְטָרַן בְּהוֹן כְּגִבָּרִין מְאֻלְפֵי קְרָבָא אִ֤ישׁ חַרְבּוֹ֙ עַל־יְרֵכ֔וֹ וְכָל חַד וְחַד מִנְהוֹן חֲתִימַת מִילָא עַל בִּשׂרְהוֹן הֵי כְמָא דְאִתחַתַּמַת בְּבִסרֵיהּ דְּאַברָהָם אֲבוּהוֹן וּמִתגַּבְּרִין בַּהּ כִּגבַר דְּחַרבָּא חֲגִירָא עַל יִרכֵּיהּ מִפַּ֖חַד בַּלֵּילֽוֹת וּבגֵין כֵּין לָא דָחֲלִין מִן מַזִיקַיָא וְטֻלנֵי דְאָזְלִין בְּלֵיליָא: ס [ט] אַפִּרְי֗וֹן עָ֤שָׂה לוֹ֙ הַמֶּ֣לֶךְ שְׁלֹמֹ֔ה מֵעֲצֵ֖י הַלְּבָנֽוֹן הֵיכַל קוּדשָׁא בְּנָא לֵיהּ מַלכָּא שְׁלֹמֹה מִן אִילָנֵי דְמַבלִיגָא וְשַׁאגֵי וְשׁוּרבִּינֵי דְאַיתִי מִן לִבנָן דַּחֲפָא יָתֵיהּ דְּהַב דְּכֵי: [י] וּבָתַר דְּאַשׁלֵים יָתֵיהּ וְשַׁוִי בְגַוֵיהּ יָת אֲרוֹנָא דְסָהֲדוּתָא עַמּוּדָיו֙ עָ֣שָׂה כֶ֔סֶף דְּהוּא עַמוּדָא דְעָלְמָא וּבגַוֵיהּ תְּרֵין לוּחֵי אַבנַיָא דְּאַצנַע תַּמָן מֹשֶׁה בְחוֹרֵב דְּיַקִירִין מִן כְּסַף מְזוּקַק רְפִידָת֣וֹ זָהָ֔ב וְשַׁפִּירִין מִן דְּהַב טָב מֶרְכָּב֖וֹ אַרְגָּמָ֑ן פְּרַס וְטַלֵיל עֲלוֹהִי יָת פָּרוּכתָּא דְּתַכלָא וְאַרגְּוָנָא תּוֹכוֹ֙ רָצ֣וּף אַהֲבָ֔ה וּבֵינֵי כְרוּבַיָא דְעִלָוֵי כָפוּרתָּא הֲוָת שָׁריָא שְׁכִינְתָא דַייָ דְּשַׁכֵּין שְׁמֵיהּ בִּירוּשׁלֶם מִבְּנ֖וֹת יְרוּשָׁלִָֽם מִן כָּל כַּרכֵי אַרעָא דְיִשׂרָאֵל: 
[יא] כַּד אֲתָא שְׁלֹמֹה מַלכָּא לְמַעֲבַד יָת חֲנוּכַּת מַקדְּשָׁא כָּרוֹזָא נָפֵיק בְּחַיִל וְכֵין אֲמַר צְאֶ֧נָה ׀ וּֽרְאֶ֛ינָה בְּנ֥וֹת צִיּ֖וֹן פּוּקוּ וַחֲזוֹ יָתְבֵי פִלכַּיָא דְעַמָא דְיִשׂרָאֵל וְעַמָא דִבצִיוֹן בַּמֶּ֣לֶךְ שְׁלֹמֹ֑ה בָּעֲטָרָ֗ה שֶׁעִטְּרָה־לּ֤וֹ אִמּוֹ֙ בְּי֣וֹם חֲתֻנָּת֔וֹ בְּחַגָּא וּבִכלִילָא דְכַלִילוּ עַמָא בֵית יִשׂרָאֵל יָת מַלכָּא שְׁלֹמֹה בְיוֹם חֲנוּכַּת בֵּית מַקדְּשָׁא וּבְי֖וֹם שִׂמְחַ֥ת לִבּֽוֹ וַחֲדוֹ בְחֶדוַת חַגָּא דִמטַלְתָא דַעֲבַד שְׁלֹמֹה מַלכָּא בְעִידָּנָא הַהוּא יָת חַגָּא דִמטַלְתָא אַרבְּעַת עֲשַׂר יוֹמִין: ס
פרק ד
[א]  וּבהַהוּא יוֹמָא קָרֵיב מַלכָּא שְׁלֹמֹה אֶלֶף עֲלָוָן עַל מַדבְּחָא וְאִתקַבַּל בְּרַעֲוָא קוּרבָּנֵיהּ קֳדָם ה' נְפַקַת בְּרַת קָלָא מִן שְׁמַיָא וְכֵין אֲמַרַת הִנָּ֨ךְ יָפָ֤ה רַעְיָתִי֙ כַּמָא יָאֵי אַנתּ כְּנִשׁתָּא דְיִשׂרָאֵל הִנָּ֣ךְ יָפָ֔ה וְכַמָא יָאֲיָן אִינוּן רַברְבַיָא עֵינַ֣יִךְ יוֹנִ֔ים מִבַּ֖עַד לְצַמָּתֵ֑ךְ וְחַכִּימַיָא דְיִשׂרָאֵל יָתְבֵי סַנהֶדרִין דְּאִינוּן מַנהֲרִין לְעַמָא בֵית יִשׂרָאֵל וְדָמיָן לְגוֹזָלִין בְּנֵי יוֹנְתָא שַׂעְרֵךְ֙ וְאַפִלוּ שְׁאָר בְּנֵי כְנֵישָׁתָא דְיִשׂרָאֵל וְעַמָא דְאַרעָא אִינוּן צַדִּיקַיָא כְּעֵ֣דֶר הָעִזִּ֔ים כִבנוֹי דְּיַעֲקֹב שֶׁגָּלְשׁ֖וּ מֵהַ֥ר גִּלְעָֽד דִּלקַטוּ אַבנִין וַעֲבַדוּ גַלשׁוֹשִׁיתָא בְטוּרָא דְגִלעָד: [ב] שִׁנַּ֙יִךְ֙ מָא יָאֲיָן כָּהֲנַיָא וְלֵיוָאֵי דִמקָרְבִין יָת קוּרבָּנִיך וְאָכְלִין בְּשַׂר קוּדשָׁא וּמַעשְׂרָא לְאַפרָשׁוּתָא כְּעֵ֣דֶר הַקְּצוּב֔וֹת וְדַכיָאן מִכָּל אוֹנֶס וּגזֵילָא שֶׁעָל֖וּ מִן־הָרַחְצָ֑ה הֵיכְמָא דַהֲווֹ דַכיָאן עֶדרֵי דְעָנָא דְיַעֲקֹב בְּעִדָּן דַּהֲווֹ גְזִיזִין וּסְלִיקוּ מִן נַחְלָא דְיוּבקָא שֶׁכֻּלָּם֙ מַתְאִימ֔וֹת דְּלָא הֲוָה בְהוֹן אֲנִיסוּתָא וּגזֵילָא וְכוּלְהוֹן דָּמיָאן דָּא לְדָא [footnoteRef:6]וְיָלְדָן תְּאוֹמִין בְּכָל עִדָּן וְשַׁכֻּלָ֖ה אֵ֥ין בָּהֶֽם וּמַתכְּלָא וְעַקרָא לָא הֲוָת בְּהוֹן: [ג] כְּח֤וּט הַשָּׁנִי֙ שִׂפְתוֹתַ֔יִךְ וּמִדְבָּרֵ֖ךְ נָאוֶ֑ה וְשִׂפוָתֵי דְכָהֲנָא רַבָּא הֲווֹ בָעַיִין בִּצלוֹתָא בְיוֹמָא דְכִפּוּרֵי קֳדָם ה' וּמִלוֹי הֲווֹ מְהַפְּכִין חוֹבֵיהוֹן דְּיִשׂרָאֵל דְּדָמיָין לְחוּט זְהוֹרִיתָא וּמחַוְרִין יָתְהוֹן כְּעַמַר נְקֵי כְּפֶ֤לַח הָֽרִמּוֹן֙ רַקָּתֵ֔ךְ וּמַלכָּא[footnoteRef:7] דְהוּא רֵישֵׁיהוֹן מְלֵי פִקוֹדַיָא כְרִמוֹנָא מִבַּ֖עַד לְצַמָּתֵֽךְ בָּר מִן אַמַרכְּלַיָא וְאַרכוֹנִין דְּאִינוּן קָרִיבִין לְמַלכָּא דְּאִינוּן צַדִּיקַיָא וְלֵית בְּהוֹן מִדָּעַם בִּישׁ: [ד] כְּמִגְדַּ֤ל דָּוִיד֙ צַוָּארֵ֔ךְ וְרֵישׁ מְתִיבָא דְהוּא רָב דִּילִיך חַסִין בִּזכוּתָא וְרַב בְּעוֹבָדִין טָבִין כְּדָוִיד מַלכָּא דְיִשׂרָאֵל בָּנ֖וּי לְתַלְפִּיּ֑וֹת וְעַל מֵימַר פּוּמֵיהּ הֲוָה מִתבְּנֵי עָלְמָא אֶ֤לֶף הַמָּגֵן֙ תָּל֣וּי עָלָ֔יו וּבאֻלפַן אוֹרָיתָא דַהֲוָה עֲסִיק בַּהּ רְחִיצִין עַמָא בֵית יִשׂרָאֵל וּמנַצְחִין בִּקרָב כֹּ֖ל שִׁלְטֵ֥י הַגִּבֹּרִֽים כְּאִלוּ אִינוּן אֲחִידִין בִּידֵיהוֹן כָּל מִינֵי זַינִין דְּגִבָּרִין: [ה] שְׁנֵ֥י שָׁדַ֛יִךְ תְּרֵין פָּרִיקִיך דַּעֲתִידִין לְמִפרְקִיך מָשִׁיחַ בַּר דָּוִיד וּמָשִׁיחַ בַּר אֶפרַיִם כִּשְׁנֵ֥י עֳפָרִ֖ים תְּאוֹמֵ֣י צְבִיָּ֑ה דְּדָמיָאן לְמֹשֶׁה וְאַהֲרֹן בְּנֵי יוֹכֶבֶד דְּאִמְתִילוּ לִתרֵין אַרזִילָא תְיוֹמֵי טַביָא הָרוֹעִ֖ים בַּשּׁוֹשַׁנִּֽים וַהֲווֹ רָעַן לְעַמָא בֵית יִשׂרָאֵל בְּזָכוּתְהוֹן אַרבְּעִין שְׁנִין בְּמַדבְּרָא בְמַנָא וְעוֹפִין פַּטִימָא וּמוֹי בְּאֵירָא דְמִריָם: [ו] עַ֤ד שֶׁיָּפ֙וּחַ֙ הַיּ֔וֹם וְכָל זְמָן דַּהֲווֹ עַמָא בֵית יִשׂרָאֵל אֲחִידִין בִּידֵיהוֹן אֻמָנוּת אֲבָהָתְהוֹן וְנָ֖סוּ הַצְּלָלִ֑ים צַדִּיקַיָא הֲווֹ עָרְקִין מִן מַזִיקֵי וְטֻלנֵי וְצַפרִירֵי וְטֵיהֲרֵי מִבֵּינֵיהוֹן אֵ֤לֶךְ לִי֙ אֶל־הַ֣ר הַמּ֔וֹר עַל דַּהֲוָת שְׁכִינַת יְקָרָא דַייָ שָׁריָא בְּבֵית מַקדְּשָׁא דַהֲוָה מִתבְּנֵי בְטוּר מוֹרִיָה וְאֶל־גִּבְעַ֖ת הַלְּבוֹנָֽה וְכָל מַזִיקַיָא וּמחַבְּלַיָא הֲווֹ עָרְקִין מֵרֵיחַ קְטוֹרֶת בּוּסמִין: [ז] וּבִזמָן דְּעַמָא בֵית יִשׂרָאֵל עָבְדֵי רְעוּתֵיהּ דְּמָרֵי עָלְמָא הוּא מְקַלֵיס יָתְהוֹן בִּשׁמֵי מְרוֹמָא וְכֵין אֲמַר כֻּלָּ֤ךְ יָפָה֙ רַעְיָתִ֔י וּמ֖וּם אֵ֥ין בָּֽךְ כּוּלָך שַׁפִּירְתָא כְּנִשׁתָּא בֵית יִשׂרָאֵל וּמַחֲתָא לֵית בִּיך: ס [ח] אֲמַר ה' בְּמֵימְרֵיהּ אִתִּ֤י מִלְּבָנוֹן֙ כַּלָּ֔ה עִמִי תְהֶא יָתְבָא כְנִשׁתָּא דְּדָמיָא לְנִינְפֵי דְהִיא צְנִיעָא אִתִּ֖י מִלְּבָנ֣וֹן תָּב֑וֹאִי וְעִמִי תֵיעֲלִין לְבֵית מַקדְּשָׁא תָּשׁ֣וּרִי׀ מֵרֹ֣אשׁ אֲמָנָ֗ה וִיהוֹן מְקָרְבִין לַך דֵּירָוָן רֵישֵׁי עַמָא דְיָתְבִין עַל נְהַר אֲמָנָה מֵרֹ֤אשׁ שְׂנִיר֙ וְחֶרְמ֔וֹן וְדָיְירֵי דְיָתְבִין בְּרֵישׁ טוּר תַּלגָּא וְאוּמַיָא דִבחֶרמוֹן מִמְּעֹנ֣וֹת אֲרָי֔וֹת וִיהוֹן מַסְקִין לָך מִסִין יָתְבֵי כַרכִין תַּקִיפִין דְּאִינוּן גִּבָּרִין כְּאַריָוָן מֵהַרְרֵ֖י נְמֵרִֽים וְתִקרוּבתָּא מִן קִרוֵי טוּרַיָא דְּחַסִינִין מִן נְמוֹרִים: [ט] לִבַּבְתִּ֖נִי אֲחֹתִ֣י כַלָּ֑ה קְבִיעַ עַל לוּחַ לִבִּי רְחִימְתִיך אֲחָתִי כְנִשׁתָּא דְיִשׂרָאֵל דִּמתִילָא לְנִינְפֵי דְהִיא צְנִיעָא לִבַּבְתִּ֙נִי֙ בְּאַחַ֣ד בְּאַחַ֣ת מֵעֵינַ֔יִךְ קְבִיעַ עַל לוּחַ לִבִּי חִבַּת זוּטַר רַבָּנִיך וְהוּא כְחַד מִן רַבָּנֵי סַנהֶדרִין בְּאַחַ֥ד עֲנָ֖ק מִצַּוְּרֹנָֽיִךְ וּכחַד מַלכַיָא דְבֵית יְהוּדָה דַהֲוָה יְהִיבָא כְלִילָא דְמַלכוּתָא עַל צַוארֵיהּ: [י] מַה־יָּפ֥וּ דֹדַ֖יִךְ אֲחֹתִ֣י כַלָּ֑ה כַּמָה שַׁפִּירִין עֲלַי חִיבְּתִיך אֲחָתִי כְנִשׁתָּא דְיִשׂרָאֵל דִּמתִילָא לְנִינְפֵי דְהִיא צְנִיעָא מַה־טֹּ֤בוּ דֹדַ֙יִךְ֙ מִיַּ֔יִן כַּמָה טָבָן עֲלַי חִבְּתִיך יַתִּיר מִן שִׁבעִין אוּמַיָא וְרֵ֥יחַ שְׁמָנַ֖יִךְ מִכָּל־בְּשָׂמִֽים וְשׁוֹם טָב דְּצַדִּיקִין נָדֵיף מִכָּל בֻּסמְהוֹן: [יא] נֹ֛פֶת תִּטֹּ֥פְנָה שִׂפְתוֹתַ֖יִךְ כַּלָּ֑ה וּבעִדָּן דִּמצַלְיָן כָּהֲנַיָא בַעֲזַרתָּא דְקוּדשָׁא וּלהוֹןזָחְלָן שִׂפוָתְִהוין כְּיַערַת דּוּבשָׁא ולִישָׁנִַיך כְּנִינְפֵי צְנִיעָא דְּבַ֤שׁ וְחָלָב֙ תַּ֣חַת לְשׁוֹנֵ֔ךְ בְּמַלָלוּתִיך שִׁירִין וְתוּשׁבְּחָן מְתִילָן כַּחֲלַב וּדבַשׁ וְרֵ֥יחַ שַׂלְמֹתַ֖יִךְ כְּרֵ֥יחַ לְבָנֽוֹן וְרֵיחַ לְבוּשֵׁי כָהֲנִין כְּרֵיחַ אוּלבָּנִין: [יב] גַּ֥ן ׀ נָע֖וּל אֲחֹתִ֣י כַלָּ֑ה וּנשִׁין דְּמִתנַסבָּן לְגוּברִין צְנִיעָן כְּנִינְפֵי צְנִיעָא וּכגִינְתָא דְעֵדֶן דְּלֵית רְשׁוּ לִגבַר לְמֵיעַל לְגַוַהּ אֱלָהֵין צַדִּיקַיָא דְנַפשְׁהוֹן מִשׁתַּלחִין תַּמָן עַל יַד מַלאֲכַיָא גַּ֥ל נָע֖וּל מַעְיָ֥ן חָתֽוּם וּבתוּלִיך טְמִירָן כְּגִנזָן דְּאַנפֵּילִין וַחֲתִימָן תַּמָן כְּמַבּוּעָא דְמַיָא חַיִין דְּנָפֵיק מִתְּחוֹת עִיקַרֵי אִילָנַיָא דְחַיִין בְּנַהרָא דְּנָפֵיק מֵעֵדֶן וּמִתפָּרַשׁ לְאַרבְּעָא רֵישֵׁי נַהרִין, וְאִלמָלֵי דְהוּא חֲתִים בִּשׁמָא רַבָּא וְקַדִּישָׁא הֲוָה נָפֵיק וּמַבַּע וְשַׁטֵיף כָּל עָלְמָא: [יג] שְׁלָחַ֙יִךְ֙ פַּרְדֵּ֣ס רִמּוֹנִ֔ים וְעוּלֵימִיך מַליָן פִּקוֹדַיָא הֵי כְרִמוֹנִין עִ֖ם פְּרִ֣י מְגָדִ֑ים וְרָחֲמִין לִנשֵׁיהוֹן וְיָלְדָן בְּנִין צַדִּיקִין כְּוָתְהוֹן כְּפָרִ֖ים עִם־נְרָדִֽים וְרֵיחֲהוֹן מַטוּל הַכֵי כְּבוּסמִין טָבִין דְּגִנְתָא דְעֵדֶן כְּפוֹרִין עִם רִשׁקִין: [יד] נֵ֣רְדְּ ׀ וְכַרְכֹּ֗ם קָנֶה֙ וְקִנָּמ֔וֹן עִ֖ם כָּל־עֲצֵ֣י לְבוֹנָ֑ה רְשַׁק וּמוֹרִיקָא וּקנֵי בוּסמָא וְקִנָמוֹן עִם כָּל קֵיסֵי לְבוֹנְתָא מֹ֚ר וַאֲהָל֔וֹת עִ֖ם כָּל־רָאשֵׁ֥י בְשָׂמִֽים מוֹרָא דַכיָא וְאַקְסֵיל אִלָוָאן עִם כָּל מִינֵי שְׁבָח בֻּסמִין: [טו] מַעְיַ֣ן גַּנִּ֔ים בְּאֵ֖ר מַ֣יִם חַיִּ֑ים וּמַיָא דְשִׁילֹוַח מְדַבְּרִין בִּניָח וְנֹזְלִ֖ים מִן־לְבָנֽוֹן עִם מוֹתַר מַיִין דְּנָגְדִין מִן לִבנָן לְאַשׁקָאָה יָת אַרעָא דְיִשׂרָאֵל בְּגֵין דְּאִינוּן עֲסֵיקִין בְּפִתגָמֵי אוֹרָיתָא דְאִימְתִילָן לִבאֵר מַיִין חַיִין וּבִזכוּתָא דְנִסוּך מַיָא דִמנַסְכִין עַל מַדבְּחָא בְּבֵית מַקדְּשָׁא דְמִתבְּנֵי בִירוּשׁלֶם דְּמִתקְרֵי לְבָנוֹן: [טז] ע֤וּרִי צָפוֹן֙ ועַל סְטַר צִפּוּנָא הֲוָה פָתוּרָא וַעֲלוֹהִי תְרֵי עֲשַׂר לַחמִין דְּאַפָּא וּב֣וֹאִי תֵימָ֔ן וְעַל סְטַר דָּרוֹמָא בּוֹצִינַיָא לְאַנהָרָא הָפִ֥יחִי גַנִּ֖י וְעַל מַדבְּחָא הֲווֹ מְקָרְבִין כָּהֲנַיָא קוּרבָּנָא יִזְּל֣וּ בְשָׂמָ֑יו וּמַסְקִין עֲלוֹהִי קְטוֹרֶת בּוּסמִין. אֲמַרַת כְּנִשׁתָּא דְיִשׂרָאֵל יָבֹ֤א דוֹדִי֙ לְגַנּ֔וֹ יֵיעוֹל אֱלָהִי רְחִימִי לְבֵית מַקדְּשֵׁיהּ וְיֹאכַ֖ל פְּרִ֥י מְגָדָֽיו וִיקַבֵּיל בְּרַעֲוָא קוּרבָּנְהוֹן דְּעַמֵיהּ: [6:  תרגום כפול למתאימות, שניהם ע׳׳ד ׳תאומים׳.]  [7:  ע׳׳ד ארמית רכא/ה = מלך.] 

פרק ה
[א]  אֲמַר קוּדשָׁא בְרִיך הוּא לְעַמֵיהּ בֵּית יִשׂרָאֵל בָּ֣אתִי לְגַנִּי֘ אֲחֹתִ֣י כַלָּה֒ עַלִית לְבֵית מַקדְּשָׁא דִבנֵית לִי אֲחוֹתִי כְנִשׁתָּא דְיִשׂרָאֵל דְּאִימְתִילָא לְנִינְפֵי צְנִיעָא אָרִ֤יתִי מוֹרִי֙ עִם־בְּשָׂמִ֔י וְאַשׁרֵי שְׁכִינְתִי בֵינִיך קַבֵּילִית בְּרַעֲוָא יָת קְטוֹרֶת בּוּסמִיך דַּעֲבַדתּ לִשׁמִי[footnoteRef:8] אָכַ֤לְתִּי יַעְרִי֙ עִם־דִּבְשִׁ֔י שְׁלַחִית אִישָׁתָא מִן שְׁמַיָא וַאֲכַלַת יָת עֲלָוָן שָׁתִ֥יתִי יֵינִ֖י עִם־חֲלָבִ֑י וְיָת נִכסַת קוּדשִׁין אִתקַבַּל בְּרַעֲוָא קֳדָמַי נִיסוּך חֲמַר סוּמָק וַחֲמַר חִיוָר דְּנַסִיכוּ כָהֲנַיָא עַל מַדבְּחָא אִכְל֣וּ רֵעִ֔ים שְׁת֥וּ וְשִׁכְר֖וּ דּוֹדִֽים כְּעַן אֵיתִיאוּ כָהֲנַיָא אֲכַלוּ מָא דְאִשׁתְּאַר מִן קוּרבָּנַיָא וְאִתפַּנַקוּ מִן טוּבָא דְאִתעַתַּד לְכוֹן: ס [8:  לשמי. אולי תרגום כפול ׳בשְׁמי׳.] 

[ב] בָּתַר כָּל פִּתגָמַיָא הָאִלֵין חָבוּ עַמָא בֵית יִשׂרָאֵל וּמסַר ה' יָתְהוֹן בְּיַד נְבוּכַדנֶצַר מַלכָּא דְבָבֶל וְאוֹבֵיל יָתְהוֹן בְּגָלוּתְהוֹן אֲנִ֥י יְשֵׁנָ֖ה וְלִבִּ֣י עֵ֑ר וַהֲווֹ דָמיָין בְּגָלוּתָא כִּגבַר דָּמִיכָא דְלָא יָכוֹל לְאִיתְּעָרָא מִשִׁינְתֵיהּ ק֣וֹל׀ דּוֹדִ֣י דוֹפֵ֗ק וְקָל רוּחָא דְקוּדשָׁא מַזהֲרָא לְהוֹן עַל יַד נְבִיַיָא וַהֲוָת עָיְרָה יָתְהוֹן מִדְּמוּך לִבְּהוֹן. עֲנָה רִבּוֹן כָּל עָלְמָא וְכֵן אֲמַר פִּתְחִי־לִ֞י אֲחֹתִ֤י רַעְיָתִי֙ יוֹנָתִ֣י תַמָּתִ֔י הֲדַרִי בִתיוּבתָּא פְּתַחִי פוּמִיך וּבוּעִי וְשַׁבַּחִי לִי אֲחָתִי רְחִימְתִי כְנִשׁתָּא דְיִשׂרָאֵל דִּמתִילָא לְיוֹנָה בִשׁלִימוּת עוּבָדִיך שֶׁרֹּאשִׁי֙ נִמְלָא־טָ֔ל אֲרוּם שְׂעַר רֵישִׁי אִתמְלִי מִן דִּמעֲתִיך כִּגבַר דִּשׂעַר רֵישֵׁיהּ מְצֻבַּע מִטַלָא דִשׁמַיָא קְוֻצּוֹתַ֖י רְסִ֥יסֵי לָֽיְלָה וְצִיצַת נִזרִי אִתמְלִי מִן טִפֵּי עֵינַיִך כִּגבַר דְּצִיצַת נִזרוֹהִי מַליָאן מִטִפֵּי מִטרָא דְּנָחֲתִין בְּלֵיליָא: ס [ג] עֲנָת כְּנִשׁתָּא דְיִשׂרָאֵל וַאֲמַרַת כָּל קֳבֵיל נְבִיַיָא פָּשַׁ֙טְתִּי֙ אֶת־כֻּתָּנְתִּ֔י הָא כְבָר אַעדִּיתִי מִנִי נִיר פִּקוֹדַי וּפלַחִית לְטָעֲוָת עַמְמַיָא אֵיכָ֖כָה אֶלְבָּשֶׁ֑נָּה וְאֵיכְדֵין יְהוֹן לִי אַפִּין לְמִהדַּר לְוָתֵיהּ. אֲתִיב לְהוֹן מָרֵי עָלְמָא עַל יַד נְבִיַיָא רָחַ֥צְתִּי אֶת־רַגְלַ֖י אֵיכָ֥כָה אֲטַנְּפֵֽם וְאַף אֲנָא הָא כְבָר קַדֵּישִׁית יָת רַגְלַי מִסוֹאֲבָתִיך וְהֵי כְדֵין אֲטַנֵפִינוּן בֵּינִיך בְּעוּבָדִיך בִּישַׁיָא: [ד] כַּד אִתגְּלִי יְקָרָא דַייָ לְעַמָא בֵית יִשׂרָאֵל לָא צָבַן לְמִיחרַט וּלמוֹתִיב לְוָתֵיהּ דּוֹדִ֗י שָׁלַ֤ח יָדוֹ֙ מִן־הַחֹ֔ר אוֹשֵׁיט יָת מַחַת גְּבוּרְתֵיהּ עַל שִׁבטָא דִראוּבֵן וְגָד וּפַלגוּת שִׁבטָא דִמנַשֶׁה דְמֵעִברָא לְיַרדְּנָא וּמסַר יָתְהוֹן בְּיַד סַנְחֵרִיב מַלכָּא דְאַתּוּר וְאַגלִי יָתְהוֹן לְלַחלַח וְחָבוֹר נַהֲרֵי גוֹזָן קִרוֵי מָדָי וּכבָר דְּבַר מִיֶדהוֹן יָת עֵיגַל מַתְּכָא דְשַׁוִי יָרָבעָם חַיָיבָא בְלֶשֶׁם דָּן דְּמִתקַריָא פַמיַאס בְּיוֹמֵי פֶקַח בַּר רְמַליָה וּמֵעַ֖י הָמ֥וּ עָלָֽיו וְכַד שְׁמַעִית אֲנָא רַחֲמַי אִתגּוֹלַלוּ עֲלֵיהוֹן: [ה] קַ֥מְתִּֽי אֲנִ֖י לִפְתֹּ֣חַ לְדוֹדִ֑י וְכַדּוּ תְקֵיפַת עֲלַאי מַחַת גְּבוּרְתָא דַייָ וְיָדַ֣י נָֽטְפוּ־מ֗וֹר תַּהִית עַל עוּבָדַי וְכָהֲנַיָא קָרִיבוּ קֻרבָּנָא וְאַסִיקוּ קְטוֹרֶת בֻּסמַיָא וְאֶצְבְּעֹתַי֙ מ֣וֹר עֹבֵ֔ר עַ֖ל כַּפּ֥וֹת הַמַּנְעֽוּל וְלָא אִתקַבַּל בְּרַעֲוָא אֲרֵי מָרֵי עָלְמָא אֲחַד דַּשֵׁי תְיוּבתָּא בְאַנפַּאי: [ו] אֲמַרַת כְּנִשׁתָּא דְיִשׂרָאֵל פָּתַ֤חְתִּֽי אֲנִי֙ לְדוֹדִ֔י צְבֵיתִי לְמִתבַּע אוּלפָן מִן קֳדָם ה' וְדוֹדִ֖י חָמַ֣ק עָבָ֑ר וְאִיהוּ סַלֵיק שְׁכִינְתֵיהּ מִבֵּינַאי נַפְשִׁי֙ יָצְאָ֣ה בְדַבְּר֔וֹ וְנַפשִׁי תָאִיבָא לְקָל מִלוֹי בִּקַּשְׁתִּ֙יהוּ֙ וְלֹ֣א מְצָאתִ֔יהוּ תְּבַעִית שְׁכִינְתֵיהּ וְלָא אַשׁכַּחִית קְרָאתִ֖יו צַלִיתִי קֳדָמוֹהִי וְלֹ֥א עָנָֽנִי וְאִיהוּ טַלֵיל שְׁמַיָא בְעַנְנִין וְלָא קַבֵּיל צְלוֹתִי: [ז] מְצָאֻ֧נִי הַשֹּׁמְרִ֛ים הַסֹּבֲבִ֥ים בָּעִ֖יר אַדבְּקוּנִי כַסדָּאֵי דְנָטְרִין אוֹרחָא וּמעָיְקִין חַזוּר חַזוּר עַל קַרתָּא דִירוּשׁלֶם הִכּ֣וּנִי מִנִי קְטַלוּ בְחַרבָּא פְצָע֑וּנִי וּמִנִי אוֹבִילוּ בְשִׁביְתָא נָשְׂא֤וּ אֶת־רְדִידִי֙ מֵֽעָלַ֔י שֹׁמְרֵ֖י הַחֹמֽוֹת נְטַלוּ תַגָּא דְמַלכוּתָא מֵעַל צַורָא דְצִדקִיָה מַלכָּא דִיהוּדָה וְאוֹבִילוּהִי לְרִבלָה וּסַמִיוּ יָת עֵינוֹהִי עַמָא דְבָבֶל דִּמעִיקִין עַל קַרתָּא וְנָטְרִין יָת שׁוּרַיָא: [ח] אֲמַרַת כְּנִשׁתָּא דְיִשׂרָאֵל הִשְׁבַּ֥עְתִּי אֶתְכֶ֖ם בְּנ֣וֹת יְרוּשָׁלִָ֑ם אַשׁבֵּיעִית לְכוֹן נְבִיַיָא בִגזֵירַת מֵימְרָא דַייָ אִֽם־תִּמְצְאוּ֙ אֶת־דּוֹדִ֔י מַה־תַּגִּ֣ידוּ ל֔וֹ מָא אִם יִתגְּלֵי עַל יְדֵיכוֹן רַחמָנִי, חַוִיאוּ קֳדָמוֹהִי שֶׁחוֹלַ֥ת אַהֲבָ֖ה אָֽנִי דִּמרִיעֲתָא מִן חִיבַּת רַחֲמוֹהִי אֲנָא: [ט] עָנַן נְבִיַיָא וְאָמְרִין לְבֵית יִשׂרָאֵל מַה־דּוֹדֵ֣ךְ מִדּ֔וֹד הַיָּפָ֖ה בַּנָּשִׁ֑ים לְאֵידַיִן אֱלָהָא אַנתּ צָבְיָא לְמִפלַח כְּנִשׁתָּא דְיִשׂרָאֵל דְּשַׁפִּירְתָא מִכָּל עַמְמַיָא מַה־דּוֹדֵ֣ךְ מִדּ֔וֹד שֶׁכָּ֖כָה הִשְׁבַּעְתָּֽנוּ לְאֵידַיִן אֱלָהָא אַנתּ בָּעֲיָא לְמִדחַל דְּהַכֵין קַיֵימתּ עֲלַנָא: [י] בְּכֵין שָׁרִיאַת כְּנִשׁתָּא דְיִשׂרָאֵל לְמִשׁתַּעֵי בִשׁבָחָא דְמָרֵי עָלְמָא וְכֵין אֲמַרַת דּוֹדִ֥י צַח֙  לְהַהוּא אֱלָהָא רְעוּתִי[footnoteRef:9] לְמִפלַח דְּעַטִיף בִּימָמָא בְּאוּצטְלָא חִיוָר כִּתלַג וְעַסִיק בְּעֶשׂרִין וְאַרבְּעָה סִפרִין אוֹרָיתָא וּפִתגָמֵי נְבוּאָה וּכתִיבֵי, וּבלֵיליָא הוּא עַסִיק בְּשִׁתָּה סִדרֵי מִשׁנָה וְאָד֔וֹם וְזִיו יְקָרָא דְאַפּוֹהִי זְהִירִין כְּנוּרָא מִסְגִיאַת חוּכמְתָא וּסבַרָא דְהוּא מְחַדַּת שְׁמַעתַּן חֲדַתִּין בְּכָל יוֹמָא וַעֲתִיד לְפַרסוֹמִינוּן לְעַמֵיהּ בְּיוֹמָא רַבָּא דָּג֖וּל מֵרְבָבָֽה וְטִקסֵיהּ עַל רִיבּוֹא רִבְּוָן דְּמַלאֲכַיָא דִמשַׁמְשִׁין קֳדָמוֹהִי: [יא] רֹאשׁ֖וֹ כֶּ֣תֶם פָּ֑ז רֵאשְׁוֵי אוֹרָיתֵיהּ דְּהִיא רַגִּיגָא מִדְּהַב טָב קְוֻצּוֹתָיו֙ תַּלְתַּלִּ֔ים וּפֵירוּשׁ מִלַיָא דְהַב דְּגוֹרִין דְּגוֹרִין טַעמִין וּפִקוֹדִין, שְׁחֹר֖וֹת כָּעוֹרֵֽב לְמַן דְּנָטְרִין לְהוֹן חִיוָרִין כְּתַלגָּא וּדלָא נָטְרִין לְהוֹן אוּכָּמִין כַּאֲגַפֵּי עוֹרְבָא: [יב] עֵינָ֕יו כְּיוֹנִ֖ים עַל־אֲפִ֣יקֵי מָ֑יִם עֵינוֹהִי מִסתַּכְּלָן תְּדִירָא עַל יְרוּשׁלֶם לְאֵיטָבָא לַהּ וּלבָרְכַהָא מֵרֵישַׁהּ דְּשַׁתָּא וְעַד סוֹפַהּ דְּשַׁתָּא כְּיוֹנִין דְּקָיְמִין וּמִסתַּכְּלִין עַל מַפְּקָנוּת מַיָא רֹֽחֲצוֹת֙ בֶּחָלָ֔ב בְּגֵין זָכְוָותָא דְיָתְבֵי סַנהֶדרִין דַּעֲסִיקִין בְּאוֹרָיתָא וּמַנהֲרִין יָת דִּינָא לְמִהוֵי שְׁעִיעַ כַּחֲלַב יֹשְׁב֖וֹת עַל־מִלֵּֽאת וְיָתְבִין בְּבֵי מִדרַשָׁא וּמתִינִין בְּדִינָא עַד דְּגָמְרִין לְזַכָּאָה וּלחַיָיבָא: [יג] לְחָיָו֙ כַּעֲרוּגַ֣ת הַבֹּ֔שֶׂם תְּרֵין לוּחֵי אַבנִין דִּיהַב לְעַמֵיהּ כְּתִיבָן בַּעֲשַׂר שִׁיטִין דָּמְיָאן לְשִׁטֵי גִינַת בּוּסמָא מִגְדְּל֖וֹת מֶרְקָחִ֑ים מְרַבְּיָא דִקדּוּקִין וְטַעמִין הֵי כְמָא דִגנוֹנִיתָא מְרַבְּיָא בוּסמָן שִׂפְתוֹתָיו֙ שֽׁוֹשַׁנִּ֔ים וְסִפוָתַוֵי חַכִּימַיָא דַעֲסִיקִין בְּאוֹרָיתָא[footnoteRef:10] נֹטְפ֖וֹת מ֥וֹר עֹבֵֽר וּלהוֹן טַעמִין בְּכָל סְטַר וּמֵימַר פּוּמְהוֹן כְּמוֹרָא בְחִירָא: [יד]  יָדָיו֙ גְּלִילֵ֣י זָהָ֔ב תְּרֵי עֲשַׂר שִׁבטִין דְּיַעֲקֹב עַבדֵּיהּ גְּלִילָן עַל צִיץ כְּלִילָא דְּדַהבָּא דְקוּדשָׁא, מְמֻלָּאִ֖ים בַּתַּרְשִׁ֑ישׁ גְּלִיפָן עַל תְּרֵי עֲשַׂר מַרגְּלִיתָא עִם תְּלָתָה אֲבָהָן דְּעָלְמָא אַברָהָם יִצחָק וְיַעֲקֹב רְאוּבֵן גְּלִיף עַל אוֹדֶם שִׁמעוֹן גְּלִיף עַל פִּטדָה לֵוִי גְּלִיף עַל בָּרְקָן יְהוּדָה גְּלִיף עַל נוֹפֶך יִשָׂשׁכָר גְּלִיף עַל יָהֳלוֹם זְבוּלֻן גְּלִיף עַל תַּרשִׁישׁ דָּן גְּלִיף עַל סַפִּיר נַפתָּלִי גְּלִיף עַל אַחלָמָה גָּד גְּלִיף עַל לֶשֶׁם אָשֵׁר גְּלִיף עַל שְׁבוֹ יוֹסֵף גְּלִיף עַל שׁוֹהַם בִּניָמִין גְּלִיף עַל יָשׁפֵה מֵעָיו֙ עֶ֣שֶׁת שֵׁ֔ן דָּמְיָן לִתְרֵי עֲשַׂר מַזָלַיָא בְחִירָן כַּעֲשָׁשִׁית צְחִיחָן בְּעוֹבָדֵיהוֹן כְּשֶׁן דְּפִיל מְעֻלֶּ֖פֶת סַפִּירִֽים וּבהִיקִין כְּשַׁבזֵיזִין: [טו] שׁוֹקָיו֙ עַמּ֣וּדֵי שֵׁ֔שׁ וְצַדִּיקַיָא אִנוּן עַמוּדֵי עָלְמָא מְיֻסָּדִ֖ים עַל־אַדְנֵי־פָ֑ז בְּסִיסָן עַל סוּמכֵי דְהַב טָב אִנוּן פִּתגָמֵי אוֹרָיתָא דַעֲסִיקִין בְּהוֹן וּמוֹכְחִין עַמָא בֵית יִשׂרָאֵל לְמַעֲבַד רְעוּתֵיהּ מַרְאֵ֙הוּ֙ כַּלְּבָנ֔וֹן יָאֵי הוּא מִתמְלֵי עִלָוֵיהוֹן רַחֲמִין כְּסָבָא וּמחַוַר חוֹבֵיהוֹן דְּבֵית יִשׂרָאֵל כִּתלַג בָּח֖וּר כָּאֲרָזִֽים ומִתעַתַּד לְמַעֲבַד נִצחָן קְרָבָא בְעַמְמַיָא דְעָבְרִין עַל מֵימְרֵיהּ כְּעוֹלֵים גִּיבָּר וְחַסִין כְּגוּלמֵישִׁין: [טז] חִכּוֹ֙ מַֽמְתַקִּ֔ים מִלֵיהּ עַל מוֹרִיגָא מְתִיקָן כְּדוּבשָׁא וְכֻלּ֖וֹ מַחֲמַדִּ֑ים וְכָל פִּקוֹדוֹי רַגִּיגָן עַל חַכִּימוֹי מִדְּהַב וּכסַף זֶ֤ה דוֹדִי֙  דֵּין הוּא תֻשׁבַּחתֵּיהּ דֶּאֱלָהָא רְחִימִי וְזֶ֣ה רֵעִ֔י וְדֵין הוּא תְקוֹף חוּסנֵיהּ דְּמָרִי חַבִּיבִי בְּנ֖וֹת יְרוּשָׁלִָֽם נְבִיַיָא דְמִתנַבְּאִין בִּירוּשׁלֶם: [9:  רעותי. אולי תרגום כפול ל׳דוד׳]  [10:  אל תקרי שושנים אלא ששונים.] 

פרק ו
[א]  אֲתִיבוּ נְבִיַיָא וְכֵין אֲמַרוּ כַּדּוּ שְׁמַעוּ תֻשׁבַּחתָּא דַייָ מִפּוֹם כְּנִשׁתָּא דְיִשׂרָאֵל אָ֚נָה הָלַ֣ךְ דּוֹדֵ֔ךְ הַיָּפָ֖ה בַּנָּשִׁ֑ים עַל אֵידֵין חוֹבָא אִסתַּלַק מִבֵּינַך שְׁכִינְתָא דַייָ אַנתּ דְּשַׁפִּירְתָא בְעוֹבָדִיך מִכָּל אוּמַיָא אָ֚נָה פָּנָ֣ה דוֹדֵ֔ךְ וּלאָן אֲתַר אִתפְּנֵי רְחִימִיך בְּאִסתַּלָקוּתֵיהּ מִמַקדְּשִׁיך? אֲמַרַת כְּנִשׁתָּא דְיִשׂרָאֵל עַל חוֹבִין וּמָרוֹדִין וְאִשׁתַּדּוּר דְּאִשׁתְּכַחוּ בִי. אֲמַרוּ נְבִיַיָא וּנְבַקְשֶׁ֖נּוּ עִמָּֽךְ כְּעַן הֲדַרִי בִתיוּבתָּא וּנקוּם אַנתּ וְאַנַן וּנצַלֵי קֳדָמוֹהִי וְנִבעֵי רַחֲמִין עִמָך: [ב] דּוֹדִי֙ יָרַ֣ד לְגַנּ֔וֹ וּמָרֵי עָלְמָא קַבֵּיל צְלוֹתְהוֹן בְּרַעֲוָא וּנחַת לְבָבֶל לַעֲרֻג֖וֹת הַבֹּ֑שֶׂם לְסַנהֶדרִין דְּחַכִּימַיָא לִרְעוֹת֙ בַּגַּנִּ֔ים וִיהַב רוּחַ לְעַמֵיהּ וְאַפֵּיקִינוּן מִן גָּלוּתְהוֹן עַל יַד כּוֹרֶשׁ וְעֶזרָא וּנחֶמיָה וּזרוּבָּבֶל בַּר שְׁאַלתִּיאֵל וְסָבֵי יְהוּדָה וּבנִי יָת בֵּית מַקדְּשָׁא וּמַנִיאוּ יָת כָּהֲנַיָא עַל קוּרבָּנַיָא וְלֵיוָאֵי עַל מַטְרַת מֵימְרָא דְקוּדשָׁא וּשׁלַח אִישָׁתָא מִן שְׁמַיָא וְקַבֵּיל בְּרַעֲוָא יָת קוּרבָּנָא וְיָת קְטוֹרֶת בֻּסמַיָא וְכִגבַר דִּמפַרנֵיס יָת בְּרֵיהּ רְחִימֵיהּ בְּתַפנוּקִין כֵּין פַּנֵיקִינוּן וְלִלְקֹ֖ט שׁוֹשַׁנִּֽים וְכִגבַר דִּמגָבֵיב וְרָדִין מִן מֵישְׁרָא כֵּין כַּנֵישִׁינוּן מִבָּבֶל: [ג] אֲנִ֤י לְדוֹדִי֙ וּבהַהוּא יוֹמָא אֲנָא פָלְחָא לְמָרִי חַבִּיבִי וְדוֹדִ֣י לִ֔י וּרחִימִי דְּאַשׁרִי שְׁכִינַת קוּדשֵׁיהּ בֵּינִי הָרֹעֶ֖ה בַּשּׁוֹשַׁנִּֽים וְזָן יָתִי בְּתַפנוּקִין: ס [ד] אֲמַר ה' בְּמֵימְרֵיהּ יָפָ֨ה אַ֤תְּ רַעְיָתִי֙ כְּתִרְצָ֔ה כַּמָה יָאֵי אַנתּ חַבִּיבְתִי בִּזמָן דִּצבוּתִיך לְמַעֲבַד רְעוּתִי נָאוָ֖ה כִּירוּשָׁלִָ֑ם שַׁפִּיר בֵּית מַקדְּשָׁא דִבנֵית לִי כְּמַקדַּשׁ קַדמָאֵי דִבנָא לִי שְׁלֹמֹה אֲיֻמָּ֖ה כַּנִּדְגָּלֽוֹת וְאֵימְתִיך עַל כָּל עַמְמַיָא כְּיוֹמָא דְהַלִיכוּ אַרבְּעַת טִקסַיִך בְּמַדבְּרָא: [ה] הָסֵ֤בִּי עֵינַ֙יִךְ֙ מִנֶּגְדִּ֔י אַסחַרִי רַבָּנִיך חַכִּימֵי כְנִשׁתָּא רַבְּתָא חַזוּר חַזוּר לְקִבלִי שֶׁ֥הֵ֖ם הִרְהִיבֻ֑נִי דְּאִנוּן אַמלְכוּנִי[footnoteRef:11] בְגָלוּתָא וְקָבְעִין מִדרַשָׁא לְאֻלפַן אוֹרָיתִי שַׂעְרֵךְ֙ כְּעֵ֣דֶר הָעִזִּ֔ים וּשׁאָר זַעֲטוּטִין וְעַמָא דְאַרעָא אַצדִּיקוּ יָתִי בְמֵימַר פּוּמְהוֹן דִּבנֵי יַעֲקֹב דִּלקַטוּ אַבנִין שֶׁגָּלְשׁ֖וּ מִן־הַגִּלְעָֽד וַעֲבַדוּ גַלשׁוֹשִׁיתָא בְטוּר גִּלעָד: [ו] שִׁנַּ֙יִךְ֙ וְכָהֲנַיָא וְלֵיוָאֵי אָכְלִין קֻרבָּנִיך וּמַעשַׂר קֻדשָׁא וְאַפרָשׁוּתָא כְּעֵ֣דֶר הָרְחֵלִ֔ים שֶׁעָל֖וּ מִן־הָרַחְצָ֑ה דָּכְיָין מִכָּל אֲנָסוּת וּגזֵילָא הֵיכְמָא דַהֲוָה דָכְיָין עֶדרָא דְעָנָא דְיַעֲקֹב בִּזמָן דְּסָלְקָן מִן נַחְלָא דְיוּבקָא שֶׁכֻּלָּם֙ מַתְאִימ֔וֹת דְּלָא הֲוָה אֲנָסוּת וּגזֵילָא בֵינֵיהוֹן וְכוּלְהוֹן דָּמְיָן דָּא לְדָא וְיָלְדָן תְּיוּמִין בְּכָל עִדָּן וְשַׁכֻּלָ֖ה אֵ֥ין בָּהֶֽם וּמַתכְּלָא וְעַקרָא לָא הֲוָת בְּהוֹן: [ז] כְּפֶ֤לַח הָרִמּוֹן֙ רַקָּתֵ֔ךְ וּמַלכוּת בֵּית חַשׁמֻנַאי[footnoteRef:12] כּוּלְהוֹן מַליָין פִּקוֹדַיָא כְרִמוֹנָא מִבַּ֖עַד לְצַמָּתֵֽךְ בַּר מִן מַתַּתיָה כָהֲנָא רַבָּא וּבנוֹהִי דְּאִינוּן צַדִּיקִין מִכּוּלְהוֹן וּמקַיְמִין פִּקוֹדַיָא וּפִתגָמֵי אוֹרָיתָא בִצחִיחָא: [ח] שִׁשִּׁ֥ים הֵ֙מָּה֙ מְלָכ֔וֹת בֵּאדַיִן קָמוּ יַונָאֵי וּכנַשׁוּ שִׁתִּין מַלכִין מִבְּנֵי עֵשָׂו מְלוּבָּשִׁין שִׁריוֹנִין רְכִיבֵי עַל סוּסָוָן וּפָרָשִׁין וּשְׁמֹנִ֖ים פִּֽילַגְשִׁ֑ים וּתמָנַן רוֹכְבִין מִבְּנֵי יִשׁמָעֵאל רְכִיבִין עַל פִּילַיָא וַעֲלָמ֖וֹת אֵ֥ין מִסְפָּֽר בָּר מִן שְׁאָר עַמְמַיָא וְלִישָׁנַיָיא דְלֵית לְהוֹן מִניָן וּמַנִיאוּ אֲלַכסַנדְּרוּס רַשִׁיעָא עֲלֵיהוֹן וַאֲתָא לְאָגָחָא קְרָבָא עַל יְרוּשׁלֶם: [ט] אַחַ֥ת הִיא֙ יוֹנָתִ֣י תַמָּתִ֔י וּבעִדָּנָא הַהוּא הֲוָת כְּנִשׁתָּא דְיִשׂרָאֵל דִּמתִילָא לְיוֹנְתָא שַׁלמְתָא פָּלְחָא בְלֶב חַד לְמָרֵיהּ דְּעָלְמָא אַחַ֥ת הִיא֙ לְאִמָּ֔הּ וִיחִידָא לְאוֹרָיתָא עֲסִיקָא בְּפִתגָמֵי אוֹרָיתָא בְלֶב שְׁלִים בָּרָ֥ה הִ֖יא לְיוֹלַדְתָּ֑הּ וּברִירָן זָכְוָותַהָא כְיוֹמָא דִנפַקַת מִמִצרַיִם רָא֤וּהָ בָנוֹת֙ וַֽיְאַשְּׁר֔וּהָ הָא בְכֵין נְפַקוּ בְנֵי חַשׁמֻנַאי וּמַתַּתיָה וְכָל עַמָא דְיִשׂרָאֵל וַאֲגִיחוּ קְרָבָא בְהוֹן וּמסַר ה' יָתְהוֹן בִּידֵיהוֹן וְכַד חֲזוֹ יָתְבֵי פִלכַּיָא אֵישַׁרוּ יָתְהוֹן מְלָכ֥וֹת וּפִֽילַגְשִׁ֖ים וַֽיְהַלֲלֽוּהָ מַלכְוָת אַרעָא וְשִׁלטוֹנַיָא וְקַלַסוּ לְהוֹן: ס [11:  מלשון ׳רב׳]  [12:  ע׳׳ד ארמית רכא/ה = מלך. אולי בתוספת דרשת ריש לקיש ׳ריקנין שבך׳.] 

[י] אֲמַרוּ אוּמַיָא מִי־זֹ֥את הַנִּשְׁקָפָ֖ה כְּמוֹ־שָׁ֑חַר עוֹבָדֵי אוּמָא הָדָא כִּקרִיצְתָא יָפָ֣ה כַלְּבָנָ֗ה שַׁפִּירִין עוֹלֵימַהָא כְסֵיהֲרָן בָּרָה֙ כַּחַמָּ֔ה וּברִירָן זָכְוָתַהָא כְשִׁמשָׁא אֲיֻמָּ֖ה כַּנִּדְגָּלֽוֹת וְאֵימְתַהָא עַל כָּל יָתְבֵי אַרעָא כִּזמָן דְּהַלִיכוּ אַרבְּעַת טִקסַהָא בְמַדבְּרָא: ס
[יא] אֲמַר מָרֵי עָלְמָא אֶל־גִּנַּ֤ת אֱגוֹז֙ יָרַ֔דְתִּי לְבֵית מִקדָּשׁ תִּניָין דְּאִתבְּנִי עַל יְדֵיהּ דְּכוֹרֶשׁ אַשׁרִיתִי שְׁכִינְתִי לִרְאוֹת֙ הֲפָרְחָ֣ה הַגֶּ֔פֶן הֵנֵ֖צוּ הָרִמֹּנִֽים לְמִחמֵי עוֹבָדִין טָבִין דְּעַמִי וּלמִחמֵי אִלוּלֵי פָשַׁן וְסָגַן חַכִּימַיָא דִמתִילָן בְּגוּפנָא וְלִיבְּהוֹן מַליָאן עוֹבָדִין טָבִין הֵי כְרִימוֹנִין: [יב] לֹ֣א יָדַ֔עְתִּי וְכַד אִתגְּלִי קֳדָם[footnoteRef:13] ה' דְּאִינוּן עֲסֵיקִין בְּאוֹרָיתָא אֲמַר ה' בְּמֵימְרֵיהּ לָא אוֹסֵיף עוֹד לְמַכֵּיכִינוּן וְאַף לָא אַעֲבֵיד עִמְהוֹן גְּמֵירָא אֱלָהֵין נַפְשִׁ֣י אַמְלִיך בְּנַפשַׁאי לְאֵיטָבוּתְהוֹן שָׂמַ֔תְנִי מַרְכְּב֖וֹת עַמִּ֥י נָדִֽיב וּלשַׁוָאָה יָתְהוֹן גֵּיוְתָנִין בִּרתִכֵּי מַלכִין בְּגֵין זָכְוָתָא דְצַדִּיקֵי דָרָא דְּדָמְיָן בְּעוֹבָדֵיהוֹן כְּאַברָהָם אֲבוּהוֹן: [13:  כדרך התרגומים ב׳ידעתי׳ ביחס לה׳. (עי לדוגמא בר׳ כ:ו, כב:יב.)] 

פרק ז
[א]  שׁ֤וּבִי שׁ֙וּבִי֙ הַשּׁ֣וּלַמִּ֔ית תּוּבִי לְוָתִי כְנִשׁתָּא דְיִשׂרָאֵל תּוּבִי לִירוּשׁלֶם שׁ֥וּבִי שׁ֖וּבִי וְנֶחֱזֶה־בָּ֑ךְ תּוּבִי לְבֵית אֻלפַן אוֹרָיתָא תּוּבִי לְקַבָּלָא נְבוּאָה מִן נְבִיַיָא דְמִתנַבְּאִין בְּשֵׁם מֵימְרָא דַייָ מַֽה־תֶּחֱזוּ֙ בַּשּׁ֣וּלַמִּ֔ית וּמָא אַתּוּן נְבִיאֵי שִׁקרָא לְמִטעֵי יָת עַמָא דְבִירוּשׁלֶם בִּנבוּאַתכוֹן דְּאַתּוּן מְמַלְלִין סָטיָא עַל ה' כִּמְחֹלַ֖ת הַֽמַּחֲנָֽיִם וּלאַחָלָא מַשׁרְיָתָא דְיִשׂרָאֵל וִיהוּדָה[footnoteRef:14]: [ב] אֲמַר שְׁלֹמֹה מַלכָּא בְרוּחַ נְבוּאָה מִן קֳדָם ה' מַה־יָּפ֧וּ פְעָמַ֛יִךְ בַּנְּעָלִ֖ים בַּת־נָדִ֑יב כַּמָה שַׁפִּירִין רַגלֵיהוֹן דְּיִשׂרָאֵל כַּד סָלְקִין לְאִתַּחזָאָה קֳדָם ה' תְּלָת זִמנִין בְּשַׁתָּא בְּסַנדְּלִין דְּסָסְגוֹנָא וּמקָרְבִין נִדרֵיהוֹן וְנִדבָתְהוֹן חַמּוּקֵ֣י יְרֵכַ֔יִךְ כְּמ֣וֹ חֲלָאִ֔ים מַעֲשֵׂ֖ה יְדֵ֥י אָמָּֽן וּבנֵיהוֹן נָפְקֵי יִרכֵיהוֹן יָאֲיָן כְּזַהרִין דִּקבִיעָן עַל כְּלִילָא דְקֻדשָׁא דַּעֲבַד בְּצַלאֵל אוּמָנָא לְאַהֲרֹן כָּהֲנָא: [ג] שָׁרְרֵךְ֙ אַגַּ֣ן הַסַּ֔הַר וְרֵישׁ מְתִיבְתִיך דְּבִזכוּתֵיהּ מִתפַּרנְסִין כָּל עַמָא הֵי כְמָא דְעֵבְרָא מִתפַּרנֵיס מִפֻּרתֵּיהּ בִּמעֵינָא דְאִימֵיהּ בְּהִיק בְּאוֹרָיתָא כְאוּגְנָא דְסֵיהֲרָא בְּמֵיתֵיהּ לְדַכָּאָה וּלסַאָבָא לְזַכָּאָה וּלחַיָיבָא אַל־יֶחְסַ֖ר הַמָּ֑זֶג וְלָא חָסְרִין פִּתגָמֵי אוֹרָיתָא תְדִירָא מִפּוּמֵיהּ הֵיכְמָא דְלָא חָסְרִין מֵי נַהרָא רַבָּא דְנָפֵיק מֵעֵדֶן בִּטְנֵךְ֙ עֲרֵמַ֣ת חִטִּ֔ים וְשִׁבעִין חַכִּימִין מְסַחֲרִין יָתֵיהּ כְּאִידַּר סְגַלגַּל סוּגָ֖ה בַּשּׁוֹשַׁנִּֽים וְאוֹצְרֵיהוֹן מַליָא מִן מַעסַר קוּדשָׁא וְנִדרָא וּנדַבתָּא דְסַגְיָן לְהוֹן עֶזרָא כָהֲנָא וּזרוּבָּבֶל וְיֵשׁוּעַ וּנחֶמיָה וּמָרדֳּכַי בִּלשָׁן אֱנָשֵׁי כְנִשׁתָּא רַבְּתָא דִמתִילָן לְוַרדִּין בְּגֵין דִּיהֵי לְהוֹן חֵילָא לְמִעסַק בְּאוֹרָיתָא יֵימָם וְלֵיליָא: [ד] שְׁנֵ֥י שָׁדַ֛יִךְ תְּרֵין פָּרִיקִיך דַּעֲתִידִין לְמִפרְקִיך מָשִׁיחַ בַּר דָּוִיד וּמָשִׁיחַ בַּר אֶפרַיִם כִּשְׁנֵ֥י עֳפָרִ֖ים תָּאֳמֵ֥י צְבִיָּֽה דְּדָמיָאן לְמֹשֶׁה וְאַהֲרֹן בְּנֵי יוֹכֶבֶד דִּמתִילוּ לִתרֵין אַרזֵילִין תְּיוֹמֵי טַביָא: [ה] צַוָּארֵ֖ךְ כְּמִגְדַּ֣ל הַשֵּׁ֑ן וְאָב בֵּית דִּינָא דְּדָאֵין דִּינִין חַסִין עַל עָלְמָא לְכַפָּתָא יָתְהוֹן וּלמִנגַד מַאן דְּאִתחַיַיב בְּדִינָא לְנַגָּדָא כִּשׁלֹמֹה מַלכָּא דַּעֲבַד מַגדְּלָא דְשֶׁן דְּפִיל וּכבַשׁ יָת עַמָא בֵית יִשׂרָאֵל וְאַהדַּר יָתְהוֹן לְמָרֵי עָלְמָא עֵינַ֜יִךְ בְּרֵכ֣וֹת בְּחֶשְׁבּ֗וֹן עַל־שַׁ֙עַר֙ בַּת־רַבִּ֔ים סָפְרַיִך מַליָן חָכמְתָא כְפַרקְטָנִין דְּמַיָא וְיָדְעִין לְמִמנֵי חוּשׁבָּנֵי עוֹבָדֵי וּמעַבְּרִין שְׁנִין וְקָבְעִין רֵישֵׁי שְׁנִין וְרֵישֵׁי יַרחִין בִּתרַע בֵּית סַנהֶדרִין רַבָּא אַפֵּךְ֙ כְּמִגְדַּ֣ל הַלְּבָנ֔וֹן צוֹפֶ֖ה פְּנֵ֥י דַמָּֽשֶׂק וְרַב בֵּית אַבָּא לְבֵית יְהוּדָה דָמֵי לְדָוִיד מַלכָּא דִּבנָא מְצָדְתָא דְצִיוֹן דְּמִתקְרֵי מַגדְּלָא דִלבָנוֹן דְּכָל מַן דִּיקוּם עֲלוֹהִי יָכֵיל לְמִמנֵי[footnoteRef:15] כָל מַגדְּלָוָן דִּבדַמֶסֶק: [ו] רֹאשֵׁ֤ךְ עָלַ֙יִךְ֙ כַּכַּרְמֶ֔ל מַלכָּא דְאִתמַנִי עֲלַך לְרֵישָׁא צַדִּיקָא כְאֵלִיָה נְבִיָיא דִיקַנִי קִנאֲתֵיהּ לְמָרֵי שְׁמַיָא וּקטַל יָת נְבִיאֵי שִׁקרָא בְטוּרָא דְכַרמֶל וַאֲתֵיב יָת עַמָא בֵית יִשׂרָאֵל לְדַחלְתָא דַייָ אֱלָהֵיהּ וְדַלַּ֥ת רֹאשֵׁ֖ךְ כָּאַרְגָּמָ֑ן וְדַלַת עַמָא דְאָזְלִין בְּרֵישָׁא נְמִיכָא עַל דְּאִנוּן מִסכֵּינִין עֲתִידִין לְמִלבַּשׁ אַרגְּוָנָא הֵיכְמָא דִלבַשׁ דָּנִיֵאל בְּקַרתָּא דְבָבֶל וּמָרדֳּכַי בְּשׁוּשָׁן מֶ֖לֶךְ אָס֥וּר בָּרְהָטִֽים בְּגֵין זָכְוָותָא דְאַברָהָם דְּאַמלֵיך מִן קַדמַת דְּנָא לְמָרֵיהּ דְּעָלְמָא וּבצִדקָתֵיהּ דְּיִצחָק דְּכַפתֵיהּ אֲבוּהִי לְמוֹקְדֵיהּ וּבַחֲסִידוּתֵיהּ דְּיַעֲקֹב דְּקַלֵיף יָת חוּטרַיָא בְרָטַיָא: [ז] אֲמַר שְׁלֹמֹה מַלכָּא מַה־יָּפִית֙ וּמַה־נָּעַ֔מְתְּ כַּמָה יָאֵי אַנתּ כְּנִשׁתָּא דְיִשׂרָאֵל בִּזמָן דְּתִסבּוֹלִי עֲלִיך יָת עוֹל מַלכוּתִי בְּעִדָּן דַּאֲנָא מוֹכַח יָתִיך בְּאֵיסוּרִין עַל חוֹבְתִיך אַהֲבָ֖ה בַּתַּעֲנוּגִֽים וְאַנתּ מְקַבְּלָא יָתְהוֹן בִּרחֵים וְדָמְיִין בְּאַנפִּיך בְּתַפנוּקִין:  [14:  ישראל ויהודה, ב׳ מחנות.]  [15:  אולי יש חילוף צ>ס צופה ← סופר. ] 

[ח] וּבעִדָּן דְּפָרְסִין כָּהֲנַיָא יְדֵיהוֹן בִּצלוֹ וּמבָרְכִין לַאֲחֵיהוֹן בֵּית יִשׂרָאֵל זֹ֤את קֽוֹמָתֵךְ֙ דָּמְתָ֣ה לְתָמָ֔ר אֶצבְּעָן יְדֵיהוֹן[footnoteRef:16] מִתפָּרְשִׂין כְּלוֹלַבֵּי דְּתָמָר וְקומַתהוֹן כְּדַקלָא וְשָׁדַ֖יִךְ לְאַשְׁכֹּלֽוֹת וּקהָלְיִיך קָיְימִין אַפִּין בְּאַפִּין כָּל קֳבֵיל כָּהֲנַיָא וְאַפֵּיהוֹן כְּבִישִׁין לְאַרעָא כְּאֶתכָּלִין דְּעִנבִּין: [ט] אָמַ֙רְתִּי֙  אֲמַר ה' בְּמֵימְרֵיהּ אֶעֱלֶ֣ה בְתָמָ֔ר אֶסַק וַאֲנַסְיֵיהּ לְדָנִיֵאל וְאֶחזֵי אִי כָהֵיל לִמקָם בְּנִסיוֹנָא הָדֵין כְּמָא דְקָם אַברָהָם דְּדָמֵי לְלוֹלַבָּא בְעַשׂרָא נִסִין אֹחֲזָ֖ה בְּסַנְסִנָּ֑יו וּבכֵין אֲנַסֵינוּן לַחֲנַניָה מִישָׁאֵל וַעֲזַריָה וְיִֽהְיוּ־נָ֤א שָׁדַ֙יִךְ֙ כְּאֶשְׁכְּל֣וֹת הַגֶּ֔פֶן אִי כָהֲלִין לִמקָם בְּנִיסיוֹנֵיהוֹן אֶפרוֹק בְּדִיל זָכְוָותְהוֹן לְעַמָא[footnoteRef:17] בֵית יִשׂרָאֵל דִּמתִילָן לְאֶתכָּלִין דְּעִנבִּין וְרֵ֥יחַ אַפֵּ֖ךְ כַּתַּפּוּחִֽים וְשׁוּמְהוֹן דְּדָנִיֵאל חֲנַניָה מִישָׁאֵל וַעֲזַריָה אִשׁתְּמַע בְּכָל אַרעָא וְרֵיחֵיהוֹן יְהֶא נָדִיף כְּרֵיחַ תַפּוּחִין דְּגִינְתָא דְעֵדֶן: [י] אֲמַר דָּנִיֵאל וְחַברוֹהִי וְחִכֵּ֕ךְ כְּיֵ֥ין הַטּ֛וֹב קַבָּלָא נְקַבֵּיל עֲלַנָא גְזֵירַת מֵימְרָא דַייָ הָא כְמָא דְקַבֵּיל עֲלוֹהִי אַברָהָם אֲבוּנָא דִמתִיל לַחֲמַר חֲדַת עַתִּיק הוֹלֵ֥ךְ לְדוֹדִ֖י לְמֵישָׁרִ֑ים וּנהֵי בְאוֹרחָן דְּתָקְנָן קֳדָמוֹהִי הֵיכְמָא דַאֲזַלוּ אֵלִיָהוּ וֶאֱלִישָׁע נְבִיָא דּוֹבֵ֖ב שִׂפְתֵ֥י יְשֵׁנִֽים דְּבִזכוּתְהוֹן קָמוּ מִיתַיָא דְדָמְיָן לִגבַר דָּמֵיך וּכִיחֶזקֵאל בַּר בּוּזִי כָהֲנָא דְּבִנבוּאַת פּוּמֵיהּ אִתְּעַרוּ מִיתַיָא דְבִקעַת דּוּרָא: [יא] אֲמַרַת כְּנִשׁתָּא דְיִשׂרָאֵל אֲנִ֣י לְדוֹדִ֔י בְּכָל זְמָן דַּאֲנָא מְהַלְכָא בְאוֹרחֵיהּ דְּמָרֵי עָלְמָא וְעָלַ֖י תְּשׁוּקָתֽוֹ הוּא מַשׁרֵי שְׁכִינְתֵיהּ בֵּינַאי וַעֲלַי מִתְּוֵיהּ וּכעַן דַּאֲנָא סָטיָא מִן אוֹרחָתֵיהּ מְסַלֵיק שְׁכִינְתֵיהּ בֵּינַאי וּמטַלטַל יָתִי בֵינֵי עַמְמַיָא וְאִנוּן שָׁלְטִין בִּי כִּגבַר דְּשָׁלֵיט בְּאִתְּתֵיהּ: ס [יב] כַּד חָבוּ עַמָא בֵית יִשׂרָאֵל אַגלִי ה' יָתְהוֹן לְאַרעָא דְשֵׂעִיר חַקלָא דֶאֱדוֹם אֲמַרַת כְּנִשׁתָּא דְיִשׂרָאֵל לְכָ֤ה דוֹדִי֙ נֵצֵ֣א הַשָּׂדֶ֔ה נָלִ֖ינָה בַּכְּפָרִֽים בְּבָעוּ מִנָך רִבּוֹן כָּל עָלְמָא קַבֵּיל צְלוֹתִי דַּאֲנָא מְצַלְיָא קֳדָמָך בְּקִרוֵי גָלוּתָא וּפַלכֵּי עַמְמַיָא: [יג] אָמְרִין בֵּית יִשׂרָאֵל אִלֵין לְאִלֵין נַשְׁכִּ֙ימָה֙ לַכְּרָמִ֔ים נַקדֵּים בְּצַפרָא וּנהָך לְבֵי כְנִשׁתָּא וּלבֵי מִדרַשָׁא נִרְאֶ֞ה אִם־פָּרְחָ֤ה הַגֶּ֙פֶן֙ פִּתַּ֣ח הַסְּמָדַ֔ר וּנבַקַר בְּסִפרֵי אוֹרָיתָא וּנִחמֵי אִי מְטָא זְמָן פֻּרקָנָא לְעַמָא בֵית יִשׂרָאֵל דִּמתִילָן כְּגוּפנָא לְאִתפְּרָקָא מִן גָּלוּתְהוֹן הֵנֵ֖צוּ הָרִמּוֹנִ֑ים וְנִשׁאַל לְחַכִּימַיָא אִי אִתגְּלִי קֳדָם ה' זְכוּת צַדִּיקַיָא דִמתִילָן כְּרִמוֹנָא שָׁ֛ם אֶתֵּ֥ן אֶת־דֹּדַ֖י לָֽךְ וְאִי מְטָא קִצָא לְמִסַק לִירוּשׁלֶם לְמִיתַּן תַּמָן שְׁבָח לֶאֱלָהּ שְׁמַיָא וּלמִקרַב עֲלָוָן וְנִכסַת קוּדשִׁין: [יד]  וְכַד יְהֶא רַעֲוָא מִן קֳדָם ה' לְמִפרַק יָת עַמֵיהּ מִן גָּלְוָתָא יֵאמַר לְמַלכָּא מְשִׁיחָא הַֽדּוּדָאִ֣ים נָֽתְנוּ־רֵ֗יחַ כְּבָר שְׁלִים קִצָא דְגָלוּתָא וּזכוּת צַדִּיקַיָא אִתבְּסֵיס קֳדָמַי כְּרֵיחַ בֻּסמִין וְעַל־פְּתָחֵ֙ינוּ֙ כָּל־מְגָדִ֔ים חֲדָשִׁ֖ים גַּם־יְשָׁנִ֑ים וְחַכִּימֵי דָרָא קְבִיעִין עַל תַּרעֵי מִדרַשָׁא עֲסֵיקִין בְּפִתגָמֵי סָפְרַיָא וּבפִתגָמֵי אוֹרָיתָא דּוֹדִ֖י צָפַ֥נְתִּי לָֽךְ כְּעַן קוּם קַבֵּיל מַלכוּתָא דִגנַזִית לָך: [16:  אלוי ע׳׳ד זה = מצביע עד דבר.]  [17:  שדיים=עם, לעיל א:יג, ז:ח.] 

פרק ח
[א]  וּבהַהוּא זִמנָא מִתגְּלֵי מַלכָּא מְשִׁיחָא לִכנִשׁתָּא דְיִשׂרָאֵל יֵימְרוּן בֵּית יִשׂרָאֵל מִ֤י יִתֶּנְךָ֙ כְּאָ֣ח לִ֔י אֵיתַא תְהֶא לַנָא כַאֲחָא יוֹנֵ֖ק שְׁדֵ֣י אִמִּ֑י וְנִסַק לִירוּשׁלֶם וּנהֵי יָנְקִין עִמָך טַעמֵי אוֹרָיתָא הֵיכְמָא דְיָנִיק יָנוֹקָא בְדַדַּיָא דְאִמֵיהּ אֶֽמְצָאֲךָ֤ בַחוּץ֙ דְּכָל זְמָן דַּהֲוֵיתִי מִטַלטְלָא לְבָרָא מִן אַרעָא אֶשָּׁ֣קְךָ֔ גַּ֖ם לֹא־יָבֻ֥זוּ לִֽי כַּד הֲוֵיתִי דְכִירָא יָת שֵׁם אֱלָהָא רַבָּא וּמָסְרָא נַפשִׁי עַל אֱלָהוּתָך אַף עַמֵי אַרעָא לָא הֲווֹ מְבַזַן לִי: [ב] אֶנְהָֽגֲךָ֗ אֲדַבְּרִינָך מַלכָּא[footnoteRef:18] אֲבִיאֲךָ֛ אֶל־בֵּ֥ית אִמִּ֖י תְּלַמְּדֵ֑נִי אַעֵילִנָך לְבֵית מַקדְּשִׁי וְאַלֵיף יָתִי לְמִדחַל מִן קֳדָם ה' וְלִמהָך בְּאוֹרחֵיהּ אַשְׁקְךָ֙ מִיַּ֣יִן הָרֶ֔קַח וְתַמָן נִסעוֹד סְעוֹדְתָא דְלִויָתָן וְנִשׁתֵּי חֲמַר עַתִּיק דְּאִצטַבַּע בְּעַנבּוֹהִי מִן יוֹמָא דְאִתבְּרִי עָלְמָא מֵעֲסִ֖יס רִמֹּנִֽי וּמֵרִמוֹנֵי וּפֵירֵי דְאִתעַתַּדוּ לְצַדִּיקַיָא בְּגִינְתָא דְעֵדֶן: [ג] אֲמַרַת כְּנִשׁתָּא דְיִשׂרָאֵל שְׂמֹאלוֹ֙ תַּ֣חַת רֹאשִׁ֔י אֲנָא בְחִירְתָא מִכָּל עַמְמַיָא דַּאֲנָא קָטְרָא תְפִלִין בְּיַד שְׂמָאלִי וּברֵישִׁי וִימִינ֖וֹ תְּחַבְּקֵֽנִי וּקבִיעָא מְזוּזְתָא בְסִטרֵי יַמִינָא דְּדַשֵׁי תֻּלתָּה לָקֳבֵיל תַּקֵי דְּלֵית רְשׁוּ לְמַזִיקָא לְחַבָּלָא בִי: [ד] יֵימַר מַלכָּא מְשִׁיחָא הִשְׁבַּ֥עְתִּי אֶתְכֶ֖ם בְּנ֣וֹת יְרוּשָׁלִָ֑ם מַשׁבַּע אֲנָא עֲלֵיכוֹן עַמָא בֵית יִשׂרָאֵל מַה־תָּעִ֧ירוּ ׀ מָא אַתּוּן מִתגָּרַן בְּעַמְמֵי אַרעָא לְמִסַק מִן יְרוּשׁלֶם וּֽמַה־תְּעֹ֥רֲר֛וּ וּמָא דֵין אַתּוּן מָרְדִין בְּחֵילָוָתֵיהּ דְּגוֹג וּמָגוֹג אֶת־הָאַהֲבָ֖ה עַ֥ד שֶׁתֶּחְפָּֽץ אִתעַכַּבוּ פוֹן זְעֵיר עַד דְּיִשׁתֵּיצוֹן עַמְמַיָא דְעָלוּ לְאָגָחָא קְרָבָא עַל יְרוּשׁלֶם וּבָתַר כֵּין יִדכַר לְכוֹן מָרֵי עָלְמָא רְחִימֵי צַדִּיקַיָא וִיהֵי רַעֲוָא מִן קֳדָמוֹהִי לְמִפרַקכוֹן: ס [ה] אֲמַר שְׁלֹמֹה נְבִיָיא מִ֣י זֹ֗את עֹלָה֙ מִן־הַמִּדְבָּ֔ר מִתְרַפֶּ֖קֶת עַל־דּוֹדָ֑הּ תַּ֤חַת הַתַּפּ֙וּחַ֙ עֽוֹרַרְתִּ֔יךָ כַּד יֵיחוֹן מִיתַיָא דְיִשׂרָאֵל עֲתִיד לְאִתבְּזָעָא טוּר מִשׁחָא וְכָל מִיתַיָא דְיִשׂרָאֵל עֲתִידִין לְמִפַּק מִן תְּחוֹתוֹהִי וְאַפִלוּ צַדִּיקַיָא דְמִיתוּ בְגָלוּתָא עֲתִידִין לְמֵיתֵי בִניָח מִלְרַע לְאַרעָא וְנָפְקִין מִן תְּחוֹת טוּר מִשׁחָא וְרַשִׁיעַיָא דְמִיתוּ וְאִתקְבַרוּ בְאַרעָא דְיִשׂרָאֵל עֲתִידִין לְמִהוֵי דָמָיִן הֵיכְמָא דְרָמֵי גְבַר אַבנָא בְאֵילָא בְּכֵין יֵימְרוּן כָּל דָּיְרֵי אַרעָא מָא הִיא זְכוּתָא דְאוּמָא הָדָא דְסָלְקָא מִן אַרעָא רִבּוֹא רִבְּוָון כְּיוֹמָא דִסלַקַת מִן מַדבְּרָא לְאַרעָא דְיִשׂרָאֵל וּמִתפַּנְקָא עַל רַחֲמֵי מָרַהָא כְּיוֹמָא דְאִתָּחַמַת תְּחוֹת טוּרָא דְסִינַי לְקַבָּלָא יָת אוֹרָיתָא שָׁ֚מָּה חִבְּלַ֣תְךָ אִמֶּ֔ךָ שָׁ֖מָּה חִבְּלָ֥ה יְלָדַֽתְךָ וּבהַהִיא שָׁעֲתָא עֲתִידָא צִיוֹן דְּהִיא אִמְהוֹן דְּיִשׂרָאֵל לְמֵילַד יָת בְּנַהָא וִירוּשׁלֶם לְקַבָּלָא יָת בְּנֵי גָלוּתָא: [ו] אָמְרִין בֵּית יִשׂרָאֵל בְּיוֹמָא הַהוּא לְרִבּוֹנְהוֹן שִׂימֵ֨נִי כַחוֹתָ֜ם עַל־לִבֶּ֗ךָ בְּבָעוּ מִנָך שַׁוִינַן כִּגלוֹף דְּעִזקָן עַל לִבָּך כַּֽחוֹתָם֙ עַל־זְרוֹעֶ֔ךָ כִּגלוֹף דְּעִזקָא עַל אֶדרָעָך דְּלָא נוֹסֵף עוֹד לְמִהוֵי גָלְיִין כִּֽי־עַזָּ֤ה כַמָּ֙וֶת֙ אַהֲבָ֔ה אֲרוּם תַּקִיפָא כְמוֹתָא אַהֲבַת אֱלָהוּתָך קָשָׁ֥ה כִשְׁא֖וֹל קִנְאָ֑ה וְחַסִינָא כְגֵיהִנָם קִנאֲתָא דְעַמְמַיָא מְקַנְאִין לָך רְשָׁפֶ֕יהָ רִשְׁפֵּ֕י אֵ֖שׁ שַׁלְהֶ֥בֶתְיָֽה וּדבָבוּ דְנָטְרִין לָך דָּמְיָן לְגוּמרִין דְּאִישָׁתָא דְגֵיהִנָם דִּברָא יָתֵיהּ ה' בְּיוֹמָא תִניָנָא לְבִריַת עָלְמָא לְאוֹקָדָא בַהּ פָּלְחֵי פֻלחַן נוּכרָאָה: [ז] אֲמַר מָרֵי עָלְמָא לְעַמָא בֵית יִשׂרָאֵל מַ֣יִם רַבִּ֗ים לֹ֤א יֽוּכְלוּ֙ לְכַבּ֣וֹת אֶת־הָאַהֲבָ֔ה אִילוּלֵי מִתכַּנשִׁין כָּל עַמְמַיָא דִמתִילִין לְמוֹי דְּימַמיָא דְהָא אִנוּן סַגִּיאִין לָא יָכְלִין לְמִטפֵּי יָת רַחֲמַי מִנִיך וּנְהָר֖וֹת לֹ֣א יִשְׁטְפ֑וּהָ וְאִין מִתכַּנשִׁין כָּל מַלכֵי עַמְמֵי אַרעָא דִמתִילִין לְמוֹי דְּנַהרָא דְנָגְדִין בִּתקוֹף לָא יָכְלִין לְמִמחֵי יָתִיך מִן עָלְמָא אִם־יִתֵּ֨ן אִ֜ישׁ אֶת־כָּל־ה֤וֹן בֵּיתוֹ֙ בָּאַהֲבָ֔ה וְאִלוּלֵי יָהֵב גְּבַר יָת כָּל מָמוֹן בֵּיתֵיהּ לְמִקנֵי חָכמְתָא בְגָלוּתָא בּ֖וֹז יָב֥וּזוּ לֽוֹ אֲנָא מַהדַּר לֵיהּ כְּפוּל לְעָלְמָא דְאָתֵי וְכָל בִּזְתָא דְבַזוּ מִן מַשׁרְיָתָא דְגוֹג יְהֶא דִילֵיהּ: ס [18:  מלכא. אולי תרגום כפול ע׳׳ד ׳מנהיג׳.] 

[ח] בְּעִדָּנָא הַהוּא יֵימְרוּן מַלאֲכַיָא אִלֵין לְאִלֵין אָח֥וֹת לָ֙נוּ֙ קְטַנָּ֔ה אוּמָא חֲדָא[footnoteRef:19] אִית לַן בְּאַרעָא וְקַלִילָן זָכְוָתַהָא וְשָׁדַ֖יִם אֵ֣ין לָ֑הּ וּמַלכִין וְשִׁלטוֹנִין לֵאִית לַהּ לְמִיפַּק[footnoteRef:20] לַאֲגָחָא קְרָבָא עִם מַשׁרְיָת גּוֹג מַֽה־נַּעֲשֶׂה֙ לַאֲחֹתֵ֔נוּ בַּיּ֖וֹם שֶׁיְּדֻבַּר־בָּֽהּ מָא נַעֲבֵיד לַאֲחָתַנָא בְּיוֹמָא דַעֲתִידִין אוּמַיָא לְמִסַק עֲלַהָא[footnoteRef:21] לִקרָבָא: [ט] יֵימַר מִיכָאֵל רִבְּהוֹן דְּיִשׂרָאֵל אִם־חוֹמָ֣ה הִ֔יא אִין הִיא מִתעַתְּדָא כְאוּשָׁא בֵינֵי עַמְמַיָא וִיהִיבָא כַספַּהָא לְמִקנֵי שְׁמֵיהּ דְּמָרֵי עָלְמָא נִבְנֶ֥ה עָלֶ֖יהָ טִ֣ירַת כָּ֑סֶף נְהֶא אֲנָא וְאַתּוּן עִם סָפְרֵיהוֹן סָחֲרִין לַהּ כְּנִדבֵּכִין דִּכסַף וְלֵית רְשׁוּ לְעַמְמַיָא לְמִשׁלַט בַּהּ הֵיכְמָה דְלֵית רְשׁוּ לְזַחלָא לְמִשׁלַט בְּכַספָּא וְאִם־דֶּ֣לֶת הִ֔יא וְאַפִלוּ הִיא מִסכֵּינָא מִן פִּקוֹדַיָא נָצ֥וּר עָלֶ֖יהָ ל֥וּחַ אָֽרֶז נִבעֵי רַחֲמִין עֲלַהּ קֳדָם ה' וְיִדכַר לַהּ זְכוּת אוֹרָיתָא דַעֲסִיקִין בַּהּ יָנְקַיָא דִּכתִיבִין עַל לוּחָא דְלִיבָּא וּמִתעַתְּדָא לָקֳבֵיל אוּמַיָא כְאַרזָא: [י] מְתִיבָא כְנִשׁתָּא דְיִשׂרָאֵל וְאָמְרָא אֲנִ֣י חוֹמָ֔ה וְשָׁדַ֖י כַּמִּגְדָּל֑וֹת אֲנָא תַקִיפָא בְּפִתגָמֵי אוֹרָיתָא כְשׁוּרָא וּבנַי חַסִינִין כְּמִגדְּלָא אָ֛ז הָיִ֥יתִי בְעֵינָ֖יו כְּמוֹצְאֵ֥ת שָׁלֽוֹם וּבהַהוּא זִמנָא תְּהֶא כְנִשׁתָּא דְיִשׂרָאֵל מַשׁכְּחָא רַחֲמִין בְּעֵינֵי מָרַהָא וִיהוֹן שָׁאֲלִין בִּשׁלָמַהָא כָל דָּיְירֵי אַרעָא:  [19:  אחות ← אחת, או קטנה כצורת הקטנה (dimminutive).]  [20:  למיפק. שד׳׳י.]  [21:  דב׳׳ר = הליכה/ נהיגה.	] 

[יא] כֶּ֣רֶם אוּמָא חֲדָא הָיָ֤ה לִשְׁלֹמֹה֙ סְלֵיקַת בְּעַדבֵּיהּ דְּמָרֵי עָלְמָא דִשׁלָמָא עִמֵיהּ דְּהִיא מְתִילָא לְכַרמָא בְּבַ֣עַל הָמ֔וֹן אוֹתֵיב יָתַהּ בִּירוּשׁלֶם נָתַ֥ן אֶת־הַכֶּ֖רֶם לַנֹּטְרִ֑ים מְסַר יָתַהּ בְּיַד מַלכַיָא דְבֵית דָּוִיד דִּיהוֹן נָטְרִין יָתַהָא כְמָא דְאָרִיסָא נָטַר לְכַרמֵיהּ 
אִ֛ישׁ יָבִ֥א בְּפִרְי֖וֹ אֶ֥לֶף כָּֽסֶף וּבָתַר דְּמִית שְׁלֹמֹה מַלכָּא דְיִשׂרָאֵל אִשׁתְּאַרָא בִידוֹי דִּרחַבעָם בְּרֵיהּ אֲתָא יָרָבעָם בַּר נְבָט וּפלַג עִמֵיהּ מַלכוּתָא וּדבַר מִן יְדוֹי עֲשַׂר שִׁבטִין עַל מֵימַר פּוּמֵיהּ דַּאֲחִיָה דְּמִן שִׁילוֹ דְּהוּא גֻברָא רַבָּא: [יב] כַּד שְׁמַע שְׁלֹמֹה מַלכָּא דְיִשׂרָאֵל נְבוּאֲתֵיהּ דַּאֲחִיָה דְמִן שִׁילוֹ בְּעָא לְמִקטְלֵיהּ וַעֲרַק אֲחִיָה וַאֲזַל לְמִצרַיִם מִן קֳדָם שְׁלֹמֹה בֵּי הִיא שָׁעֲתָא אִתאֲמַר בִּנבוּאָה לִשׁלֹמֹה כַּרְמִ֥י שֶׁלִּ֖י לְפָנָ֑י הָאֶ֤לֶף לְךָ֙ שְׁלֹמֹ֔ה וּמָאתַ֖יִם לְנֹטְרִ֥ים אֶת־פִּרְיֽוֹ לְמִהוֵי אִיהוּ שַׁלִיט בַּעֲשַׂר שִׁבטִין כָּל יוֹמוֹהִי וּבָתַר מוֹתֵיהּ יְהֶא שַׁלִיט בְּהוֹן יָרָבעָם בַּר נְבָט וּתרֵין שִׁבטִין יְהוּדָה וּבִניָמִין יְהֵי שַׁלִיט בְּהוֹן רְחַבעָם בַּר שְׁלֹמֹה: פ
[יג] אֲמַר שְׁלֹמֹה נְבִיָא בְסוֹף נְבוּאֲתֵיהּ הַיּוֹשֶׁ֣בֶת בַּגַּנִּ֗ים הַשְׁמִיעִֽנִי עֲתִיד מָרֵי עָלְמָא דְיֵימַר לִכנִשׁתָּא דְיִשׂרָאֵל בְּסוֹף יוֹמַיָא אַתּ כְּנִשׁתָּא דְיִשׂרָאֵל דִּמתִילָא לְגִינְתָא קַלִילָא בֵינֵי אוּמַיָא[footnoteRef:22] חֲבֵרִ֛ים מַקְשִׁיבִ֥ים לְקוֹלֵ֖ךְ הַשְׁמִיעִֽנִי וְיָתְבָא בְּבֵי מִדרַשָׁא עִם חַברֵי סַנהֶדרִין וּשׁאָר עַמָא דְצָיְתִין לְקָל רֵישׁ מְתִיבְתָא וְאָלְפִין מִן פּוּמֵיהּ פִּתגָמֵי אוֹרָיתָא אַשׁמִיעִינִי קָל מִלִיך בְּעִידָּן דְּאַתּ יָתְבָא לְזַכָּאָה וּלחַיָיבָא וְאֵיהֵי מַסכֵּים לְכָל מָה דְאַתּ עָבְדָא: [יד] בֵּי הִיא שָׁעֲתָא יֵימְרוּן סָבֵי יִשׂרָאֵל בְּרַ֣ח ׀ דּוֹדִ֗י עֲרוֹק לָך רְחִימִי מָרֵי עָלְמָא מֵאַרעָא הָדָא מְסָאַבתָּא וְתִשׁרֵי שְׁכִינְתָך בִּשׁמֵי מְרוֹמָא וּֽדְמֵה־לְךָ֤ לִצְבִי֙ וּבעִידָּן עָקְתִין דַּאֲנַחנָא מְצַלַן קֳדָמָך תְּהֵי דָמֵי לְטַביָא דִּבעִידָּן דִּדמִיך עֵינָא חֲדָא קְמִיץ וְעֵינָא חֲדָא פְתִיחַ א֚וֹ לְעֹ֣פֶר הָאַיָּלִ֔ים אוֹ כְאַרזִילָא דְאַיָלָא דִּבעִידָּן דְּעָרֵיק מִסתַּכַּל בָּתְרֵיהּ כֵּין אַתּ תְּהֵי מַשׁגַּח בַּן וּמִסתַּכַּל בְּצַעֲרַן וּבסִיגּוּפַן מִשְׁמֵי מְרוֹמָא עַ֖ל הָרֵ֥י בְשָׂמִֽים עַד זְמָן דְּתִתרְעֵי בַן וְתִפרוֹק יָתַן וְתַעֵיל יָתַן עַל טוּרָא דִירוּשׁלֶם וְתַמָן יַסְקוּן כָּהֲנַיָא קֳדָמָך קְטוֹרֶת בּוּסמִין: [22:  בתוך הגנים.] 

